
PUMULUYO, GATONG SA PAGPASINGKI SG INAWAY BANWA 


M..... na tatlo (3) ka tuig ang Oplan 
Bayanihan sg US-Aquino nga Rehimen 2, humalin 
sg una ini nga gin-implementar sg ulihi nga bahin 
sg 2010. Tatlo (3) ka tuig nga pagdamgo (sa udtong 
adlaw) sg rehimen upod ang reaksyonaryong AFP 
nga ila himuon insignipikante, indi salapakon nga 
pwersa ang rebolusyonaryong kahublagan nga 
ginabandera sg Partido Komunista sg Pilipinas 
(PKP), Bag-ong Hangaway sg Banwa (BHB) kg 
National Democratic Front of the Phils. (NDFP). 
Tatlo ka tuig na nga pag-uyang sa rekurso sg 
pungsod para sa wala'y katumanan nga damgo sg 
nagaharing sahi. 

Ipokrito ang US-Aquino nga Rehimen2 sa 
pagsulit-sulit nga kalinong kag kauswagan ang dala 
sg iya recycled na nga programa sa ekonomiya nga hugot nakabase kg nagasalig sa Neo-liberal nga polisiya 
sg Imperyalistang Estados Unidos. Tampok ang iya programa nga Philippine Development Plan (PPP), may 
Public-Private Partnership Program ini. Masupog nga ginapatuman ni P-noy upod ang AFP ang mga polisiya 
sg liberalisasyon, deregulasyon, pribatisasyon kg denasyunalisasyon. 

Nagakorus si Pnoy kg ang AFP sa pagtinikal nga sa idalum sg ini nga rehimen nalab-ot na kuno ang 
7.9% nga pag-uswag sg ekonomiya. Maayo na ang gobyerno bangud may “matadlong nga dalan” ini nga 
ginausoy kag wala sg korap. Gani, wala na kuno sg rason para magrebolusyon ang pumuluyo. Wala na sg 
basehan ang ginalunsar nga pungsodnon demokratikong rebolusyon sg PKP, BHB kag NDF. Ang kinahanglan 
na lang amo ang kooperasyon para makatodo-larga na ang kauswagan sg Pilipinas, sa bulig sg mga 
dumuluong nga kapitalista o mga inbestors. Apang para sa pumuluyo nga nagabatas, nagantus sa tuman nga 
kapigaduhon, ini nga mga litaniya sg pagpahambog ni P-noy kag sg iya mga alipures kg sg AFP pulos 
kabutigan, pagpanginto kag pagpatalang. Maksimisado sg rehimen ang media propaganda mileage paagi sa 
iya Communications Group kg PR “economics” sa Malacanang agud hinabunan ang pagka-inutil ni P-noy sa 
mga sensitibong bagay katulad sg padayon nga pagsaka sg presyo sg langis, konplikto sa Sabah, Malaysia, 
korapsyon sa pondo para sa kalamidad, inbolbment sg Cojuangco-Aquino sa teknikal ismagling (P58 Bilyon), 
korapsyon sa infrastructure projects, ang mga maniobra sg iya pamilya agud indi mahatag ang Had. Luisita sa 
mga matuod nga benepisyaryo, kg madamu pa. 

Ang teknikal ismagling amo ang hungod nga sala nga pagklasipika sa kinaiya, kalidad, timbang o balor 
sg mga produkto nga ginapasulod sa pungsod. Ginahimo ini agud likawan ang pagbayad sg husto nga taripa o 
buwis sa mga ginaeksport nga produkto. Ginahimo ini kahimbon ang mga garuk nga opisyal sg Bureau of 


Nota:Ini ang una nga edisyon sg ginrevive nga rehiyonal nga publikasyon, Ang Paghimakas. Para sa 
pagpauswag sini, ginapangabay sa tanan nga bumalasa nga mag-amot sang mga balita, piktyur, istorya kag iban pa nga 
sinulat. Ginapadangat man nga ang mga amot-sinulat mapadala isa ka bulan antes sang “Marso, Hunyo, Septyembre, 


Disyembre sang kada kwarter. Nagapangayo man kami sang inyo mga suhestyon kag komentaryo paano pa gid ini 
pauswagon. 


Customs, Philippine Ports (Authority kg Land 
Transportation Office, sa adireksyon kg pahanugot 
sg mga matag-as nga opisyal sg rehimen. 

Nagapabilin nga bulag kg bungol ang 
rehimen sa singgitan sg mamumugon sa mataas nga 
sweldo (P456.00 ang minimum nga sweldo sa NCR) 
benepisyo, kag kaseguruhan sa trabaho. Nga mismo 
ang gobyerno nagasiling para mabuhi sg disente ang 
pumuluyo, kinahanglan may kita ang isa ka pamilya 
nga may 6 ka katapu nga P1,200.00 / adlaw. Halos 
4% lamang ang ginsaka sg kita sg mga mamumugon 
sa agrikultura kg pagmina, samtang may 82196 nga 
pagsaka ang kita sg mga pinakadalagku nga 
kompaniya sa agrikultura kg 134 nga Yo naman sa 
kompaniya sg mga mina. 

Samtang ang mga mangunguma magluwas 
nga nagasuprer sa tuman ka gamay nga patubas 
bangud sg atrasado nga kagamitan sa panguma kag 
kakulang sg duta nga ulumhan, gin-igo pa sg bagyo, 
baha, landslide kg linog ang pananom sg mga 
mangunguma. Nagaatubang pa sa katalagman nga 
mapahalin sa ila puluy-an kg madulaan sg dutang 
pangabuhian bangud sg agresibo nga pagpadamu 
sg mga kapitalistang plantasyon (rubber tree, palm 
oil, jatropha) o agribisnes, sa bilog Pilipinas kg diri 
sa Isla sg Negros, gamit ang mga laye sg NIPAS, 
Bio-fuels Act of 2006, Phil. Mining Act of 1995, 
CARP /CARPER, FLUP kg iban pa. Tuman ka nubo 
ang presyo sg ila produkto katulad sg kopras, 
saging, oling, mga utanon, palay kg mais. Samtang 
tuman naman ka taas ang bili sg mga balaklon o 
kinahanglanon sg pumuluyo. 

Ang mga 
mangingisda 
nagaatubang 
man sg 
kasubong nga 
problema - 
dislokasyon 
pabor sa eko- 
turismo nga 
programa sg 


gobyerno kag 
magnetite mining 
sg mga 
dalagkung 
komprador 
burgesya kg : 
dumuluong nga kapitalista. 

Ang mga mamumugon sa uma / kampo, 
nagamantenir man sg tuman ka nubo nga sweldo, 
wala sg benepisyo, wala sg kaseguruhan sg trabaho 
bangud sg lapnagon nga pagkambyo-gamit sg duta 
(land-use conversion) para hatagan ligwa ang 
dalagku nga malls, airport kag eco-tourism projects. 

Isa ang Negros sa may masupog nga 
implementasyon sg mga polisiya sg deregulasyon, 
pribatisasyon, liberalisasyon, denasyonalisasyon sa 
ngalan sg “Negros First Policy” sg Maranon nga 
administrasyon sa Probinsya sg Negros Occidental. 
Indi katingalahan nga mas ginapasulabi pa ang 
kaayuhan sg mga baka kg karnero kaysa kabuhi kg 
pangabuhian sg mga pumuluyo sa Murcia. Ara man 
ang mina sa kabukiran sg Sagay (Babiera) nga 
nagalakip sg kapin sa 100,000 ektarya nga kadutaan 
kg ang offshore mining sg margaha sa Sagay (Looc), 
Silay, E.B. Magalona, Manapla kg bisan sa Bacolod 
City kag sa Sur nga baybayon sg Negros. 

Pila sa mga Manila-based nga dalagkung 
komprador burgesya nag-inbest diri sa Negros. Isa 
na diri si Manny Pangilinan nga isa sa mga Board of 
Directors sg Philex Mining Corp., tag-iya na sg 
Riverside Medical Center kg magsulod sa Joint 
venture sa BACIWA upod ang Miya (isa sa 
pinakadaku nga Water business sa bilog kalibutan) 
agud ipraybatisa ang serbisyo sa tubig. 

Lapnagon ang pagpatuman sa liberalisasyon 
iabe na sa mina. Diri sa Isla sg Negros, may 
masobra 55 ka kompaniya sg mina ang nag-apply 
(ang iban naaprubahan na kg nagaoperate na), wala 
pa labot ang mga nakapending for approval nga 
exploration kg mga offshore mining (magnetite ang 
ginakuha). 

Bangud man sg import 
liberalisasyon, magabaha ang 
imported 


nga mga produkto 
pangkonsumo, 


elektroniko 
agrikultura. Kabangdanan ini sg 


kag 


pagkaputo sg madamu nga 
pungsodnon nga burgesya nga 
indi makakompetensya sa mga 
dkb nga nagapanag-iya sg mga 
malls katulad sg Gokongwei sg 
Robinson, Henry Sy sg SM 
Shoemart, Lopue sg Lopue's kg 
Gaisano Group of Companies. 
Ginaigo man sg daku ang 
mga mamumugon sa kampo kg 
bisan mga magagmay nga 
agalon mayduta-asyendero sa 
tubo bangud sg liberalisasyon sa 
negosyo nga nagapalala sg 
teknikal ismagling sg kalamay. 
Kontrolado ni Peping kg Danding 
Cojuangco, mga tiyo ni Noynoy 
ang ismagling sg kalamay sa 
bilog Pilipinas. Kag suno kay 
Manuel Lamata, isa ka daku nga 
agalon mayduta sa Negros, indi 
lamang nga nagakita ang mga 
ismaglers. sg BB kalamay sa 
kalamay mismo. Dugang pa diri, 
ang pagpasulod sg kalamay 
pronte lamang sa pagpasulod sg 
illegal nga druga sa Pilipinas 
bangud mabualay ini idetect kun 
nalubong na sa kalamay, nga 
bisan ang mga K-9 nga ido indi 
na makapanimaho. Mas malala 
pa gid ang denasyonalisasyon 

nga polisiya, total sell-out sg 
pungsodnon nga patrimonya didto 
sa mga dumuluong nga inbestor. 
Pila sini sa Negros amo ang 
agrikultural nga plantasyon sg Oil 
Palm sg Rain Trust Corp. 
USA para himuon sa 
Bio-fuels, kag iban pa 
nga gamitan sini, sa 
mga Barangay sg 
Buenavista kg 
Carabalan, Himamaylan 
City. Ang DOLE Phils 
may plantasyon naman 
sa mga Barangay sg 
Masulog, Manghanoy kg 
Sag-ang, Banwa sg La 
Castellana. Padayon pa 
man tubtob subong ang 


pagharvest sg kahoy nga 
“ginreforest" ni Mosser sa Brgy. 
Buenavista kg Mahalang, 


Himamaylan City kag kun maubos 
na ang kahoy, ila naman tamnan 
sg kape. Wala sg tsansa nga 
mabawi pa sg mangunguma ang 
duta para tamnan sg pangkonsumo 
nga tanom. 

Resulta sini ang lapnagon 
nga pagkadula sg duta nga 
pangabuian sg mangunguma, 
demolisyon kg ejection sa ila puluy- 
an,  kakulang sa pagkaon, 
pagkaguba sg palibot / ekolohiya, 
kalamidad kg  katalagman sa 
naturalisa bangud sg sige nga 
pagmina kg paggamit sg mga 
kemikals. sa plantasyon nga 
makaguba sa palibot kag pagluntad 
sg nanari-sari nga balatian sg tawo 
kg kasapatan. Nagaibwal sa kaakig 
ang pumuluyo bangud sini nga 
sitwasyon. 

Ang OPlan Bayanihan sa 
Negros nagpadasig sa 
pagpatuman sg kontra-pumuluyo 
nga programa kg laye sg US - 
Aquino nga Rehimen 2. Magluwas 
sa walay untat nga kombat 
operation, ara man ang ila Civil- 
Military Operation nga, 
nagakondisyon sa huna-huna sg 


tawo nga maayo na ang gobyerno, 
nga ang gobyerno nagahatag sg 
kaayuhan sa pumuluyo paagi sa 
paghatag obra sa mga proyekto sa 
reporestasyon, kapitalistang 
plantasyon, mina kg iban pa. 
Nagapasilidar sa pagpatitulo sa 
duta sg mangunguma, agud sa 
sina makuhaan sg dalagku nga 
buwis ang mangunguma kag kun 
indi makabayad sg masobra 10 ka 
tuig nila nga balayran, kuhaon sg 
gobyerno ang ila duta. Samtang 
ang dalagkung minahan ginalibre 
sg gobyerno sa pagbayad sg buwis 
sa ila milyon kun indi man bilyon 
nga kita gikan sa pagpatuyang sa 
dunang manggad sg pungsod, 


ang P972 Million nga 
kita sg Philex Mining Corp. sg tuig 
2010. Papel sg AFP ang 
pagprotektar sini nga mga 
minahan. 

Ang AFP, partikular ang 
303” kg 302" Bgdes. sa Negros 
nagaserbe nga bag-o nga mga 
manug-agaw sg duta. Kabahin sg 
ila pagpakuno-kuno nga maki- 
environment, nagapatanom sila sg 
kahoy sa kabukiran sa mga uma 
mismo sg pumuluyo nga nasulod 
sa Integrated Social Forestry (ISF) 
Area kg Certificate of Stewardship 
Contract (CSC) holders ang mga 
mangunguma. May pila nga 
ginabayran sg Army sa tag P1.00 / 
3 ka punuan nga matanom, tunga 
sako nga bugas sa kada ektarya, 


kg ang iban libre lg kay mga 
estudyante sa CAT ang 
ginpatanom. 

Bangud sg wala untat 
nga operasyon militar sa 
kabukiran, apektado na ang 
pagpangabuhi sg pumuluyo. May 
curfew nga gina-imposar, may 
limitasyon sa pagpamakal sg 
kinahanglanon sg mangunguma, 
indi makaorganisa sg ila 
kaugalingon ang mga 
mangunguma, pagpamahog kg 
iban pa nga mga kalakasan. Kag 
ang pinakamalala amo ang 
pagpamatay sa mga lider masa 
kg mga katapu sg progresibong 
organisasyon sa kaumhan kg 
kasyudaran katulad sg pagpatay 
kay Benjie Bayles, Toto Quirante 
kag iban pa. Samtang ang mga 
ara sa syudad biktima sg patu- 
pato nga mga kaso o legal nga 
opensiba militar nga nagaangot 
sa mga biktima sa armadong 
hublag. 

Upod sg AFP sa 
pagpatuman sg Oplan 
Bayanihan amo ang naghublas o 
nagkakas sg iya maskara sg 
pagpakuno-kuno nga grupo sg 
RPA-ABB kg lubos na nga 
nagsurrender kg nagkolaborar sa 
reaksyonaryong gobyerno paagi 
sa ila ginhiwat nga peke nga 
peacetalks. Sa ila pagsurrender, 


lokal nga gobyerno sg 
Probinsya kg 3ID nga 
pasurenderon kg 
tigayunon na lang ang 
lokal nga peacetalks 
para tapuson na ang 
armadong paghimakas 
sa Negros. Taktika ini sg 
kaaway para tungaon kg 
harian ang kahublagan 
sg pumuluyo. Ano bala 
nga klase sg kalinong 
ang istoryahan kun wala 
naman ginaaddress ang ugat sg 
problema sa pungsod? 

Agud hinabunan nila ang 
kapaslawan sa ila tuyo nga 
paglutos sa rebolusyonaryong 
kahublagan, ginapadayaw sg AFP 
ang pagdamu kuno sg mga 
surrenderees kg pagdaku sg 
bounty rewards sg mga lideres sg 
rebolusyonaryong kahublagan. De 
facto recognition ini nga wala sg 
mahimo ang gobyerno kg militar 
agud lutuson ang 
rebolusyonaryong kahublagan sg 
pumuluyo. Insulto man ini sa 
kinaalam sg pumuluyong 
Negrosanon nga nagahandum sg 
matuod nga  kauswagan kg 
kalinong nga nakabase sa hustisya 
sosyal. 

Wala na sg iban pa 


komitido ini nga maglagas sa 
rebolusyonaryong pwersa labi na 
kay benepisyaryo ini sg pondo 
sg gobyerno paagi sa Office of 
the Presidential Adviser on the 
Peace Process (OPAPP). 

Isa ka daku nga insulto 
sa rebolusyonaryomg 
kahublagan ang panawagan sg 

nga banas ang pumuluyo nga 
dapat subayon kundi ang 
banas lang gid sg armadong 
rebolusyon paagi sa 
pungsodnon demokratikong 
rebolusyon. Ini lang ang solo 
nga alagyan agud tapuson 
ang ululupod nga diktadurya 
sg imperyalistang Estados 
Unidos kg sg lokal nga hubon 
sg dalagkung komprador burgesya 
- agalon mayduta. 

Tuman ka paborable ang 
depresyon nga kahimtangan sg 
sistemang monopolyo kapital sa 
bilog kalibutan.. Bisan diin nga 
bahin sg kalibutan may nagaluntad 
nga rebolusyon kg mga pag-alsa 
batuk sa imperyalismo, mga tuta 


sini nga rehimen kg para ipakig- 
away ang ila pungsodnon nga 
kahilwayan. Nagakatay-og man 
ang mala-kolonyal, mala-pyudal 
nga sistema sg pungsod bangud sg 


mga palpak nga polisiya kg 
programa sg rehimen kg 
korapsyon. Wala na ini sg 
padulungan pa.” kundi ang 
pagkawasak. 

Katulad sg mga OPlan sg 
nag-agi nga papet nga mga 


presidente, ginadeklarar sg Partido 
Komunista sg Pilipinas nga paslaw 
ang O'Plan Bayanihan. Paslaw ini 
nga pagamayon, kun indi man 
puohon ang rebolusyonaryong 
kahublagan. Kag sa baylo, nag- 
akumular pa sg kritikal nga 
kadamuon ang BHB nga kaya 
magtay-og sa rehimen gikan sa 
pundasyon tubtob sa bubungan sg 
rehimen. 

Mas labi pa nga 
magpursige sa pagpaninguha sa 
pagpaigting sg inaway banwa / 
gyera sg pumuluyo, paglunsar sg 


ginagmay kg  dalagkuan nga 
taktikal nga opensiba nga 
nakabase sa ginasulong nga 


rebolusyong agraryo kg nagadaku 
nga baseng masa, bilang amot 
naton sa madasig apang segurado 
nga pagtikang sa estratehikong 
pagkapatas sa pinakamadali nga 
panahon. AP 

FEATURE 


Ang Pagpaslaw sa OPlan Bayanihan sa Negros 


Pauris sg tuig, 2011, nag-arangkada 


man ang kampanya militar sg Armed Forces of the 
Philippines (AFP) sa Isla sg Negros, sa idalum sg iya 
Internal Peace and Security Plan nga gintawag nga 
Operation Plan Bayanihan (OPB) sa ubay sg 
Imperyalistang Estados Unidos nga Counter- 
Insurgency (COIN) Guide. 

Agud ipadayaw ang pagpaluntad sg kuno 
KALINONG, wala sg liwan nga tuyo ang “bag -o 
nga daan” nga kampanya militar kundi ang 
pagpapas sa rebolusyonaryong kahublagan sg 
Communist Party of the Philippines (CPP), New 
People's Army (NPA) kg National 
Democratic Front of the 
Philippines (NDFP). . 

Sa partikular nga 
phasing sg AFP, sa 2011- 
2013, tuyo nga ireduce sa 
insignipikante nga pwersa ang 
rebolusyonaryong kahublagan 
o ang NPA. May mga 
deklarasyon nga “spent force” 
na ang pwersa sg NPA sa pila 
ka Larangan Gerilya sa Isla sg 
Negros. 

Gamit ang “whole of 
nation approach”, masako ang 302" sa Negros 
Oriental kg 303" Bgde sa Negros Occidental idalum 
sg 3' Infantry Division sa pagpakighinun-anon sa 
mga lokal nga gobyerno halin sa provincial tubtob sa 
mga banwa para ibaligya ang kaundan sg OPlan 
Bayanihan (OPB). Nagapungko sila sa mga Peace 
and Order Councils sg mga LGUs. Amo man sa pila 
ka mga ahensya sg gobyerno katulad sg Department 
of Agrarian Reform (DAR), Department of Education 
(DepEd), Department of Health (DOH) kg sa 
Department of Social Welfare and Development 
(DSWD). 

Sa ngalan man sg kalinong nga ginabandera 
sg OPB, nagpulong man sila upod sa Rotary Club of 
Negros para makigbuligay sa pagpapas sg hublag 
kg sa pagpaluntad kuno sg Kalinong, paagi sa 
paghatag sg mga tsinelas, gatas, noodles, tinapa sa 
pumuluyo. 

Wala gihapon nakagwa sa Triad Operation 
(Combat, CMO, Intel) ang pamaagi sg OPB. Ara 
ang Civil-Military Operation(CMO), nga amo ang 

nagadala sg ila daan na nga slogan nga “winning the 
hearts and minds of the people” o ang ila 
engrandeng psywar operation, kadungan ang wala 
untat nga combat operation sa malapad nga bahin 
sg Isla. Ara man ang paglatag sg malapad nga 
intelligens network sg AFP sa bilog Isla. 

Partikular nga tuyo sg 3ID nga unahon 
pagwasak ang rebong hublag sa tuig 2011 ang bahin 
sg Negros Oriental partikular ang South East Negros 
Front gamit ang tropa sg 11” IB, 79” IB, 78" kg 
Scout Rangers. Kag pag-abot sg tuig 2012, Negros 
Occidental naman gamit ang 47” IB, 62" IB, Scout 
Rangers kg DRC. Magluwas pa sg mga 6" 
kg 7" Regional Safety 
Manuever Battalion (RSMB) kg 
Provincial Safety Manuever 
#/ Battalion (PSMB), Special 
A Action Force (SAF), Philippine 

| National Police (PNP) kg 12" IB 
kg Civilian Active Auxiliary 
(CAA). 
Combat Operation: Suno sa 
OPB, pangunahon nga papel 
sg militar nga atubangon ang 
armadong ikasarang sg mga 
grupo nga katalagman sa 
seguridad kg kaluwasan sg estado. 
Gindeklarar man sini nga “indi mabuhinan ang mga 
balor sg mga operasyon militar sa pag-atubang sa 
mga armadong katalagman.” 

Hayagan nga gindeklarar sg 3ID Commander 
nga si Maj. Gen. Vicente Porto: “Mahimo nga 
pauswagon sg AFP ang hilikuton nga sibil-militar sa 
idalum sg bag-o sini nga 6 ka tuig nga kampanya 
pero wala ini nagakahulugan nga mabuhinan ang 
mga operasyon militar kontra sa mga armadong 
grupo... magapadayon ang kasingkion sg mga 
operasyon pangkombat.” Klaro nga pakulahaw 
lamang nga panawagan para sa kalinong ang 
ginahimo sg reaksyonaryong AFP. 

Dugang pa, suno sa OPB: “Padayon nga 
gamiton ang lehitimo nga pwersa kg paglunsar sg 
mga operasyon pangkombat nga may labing 
kapagsik pero batuk lamang sa mga armadong 
kaaway... Tigayunon ang mga ini nga may pat-ud 
nga plano, mahalong kg may eksakto nga target. 
Katuyuan sg masingki kg wala untat nga paglagas 
sa BHB ang pag-ubos sg ila armado nga ikasarang 
kg dulaon ang ila kahandaan nga mag-away.” 


SS 

Halos komon nga 
eksperyensya sg mga larangan 
gerilya sa Negros ang pag-atake 
sg mga natumod nga baseng 
gerilya (Bager) nga nagagamit sg 
“constriction strategy”, “Cougar 
Concept”, “ Venus Flytrap tactics” 
kg  pagtalana sg war of 
engagement. sa tagsa ka 
larangan. Tuyo sini nga pagwaon 
ang Hukbo sa mga konsolidado 
nga lugar sini, apang punggan 
naman ang pagpalapad sini sa 
malapad nga area paagi sa 
paglatag sg pwersa sa malapad 
nga bahin sg mga boundaries sg 
mga banwa. Nagalab-ot sa 15 
x 20, 20 x 20 km radius ang 
isa ka hugna sg ila Operation 
Order (OpOrd). 

Nagagamit sg 200 ka 
personnel sa kada hugna sg 
operation nga nagalawig sa 


tag 10-15 days. 
Ginamaksimisa nila. ang 
platoon kg small-unit 


operation, iskwad-iskwad nga 
dispersal (7-15 personnel) sa 
mga sityo-sityo sg baryo. May 
ara pa gani nga sa isa ka sityo, 
nagadispers sila sa 2-3 ka teams 
(5-6 personnel) kag nagasuhot 
sa kalatian subay ang gagmay 
nga banas. May ara nga tag 3 ka 
kompaniya ang nagaoperation 
kag nagalab-ot sa 10-15 ka 
kolum sa isa ka hugna sg 
operasyon sa ila ginakabig bager 
sg NPA. Una nga 
naeksperyensyahan ini sg 
Northern Front. 

Gamit ang commando 
style of operation, gamay, sekreto 
ang pagsulod, nagapalubong sa 
mga lati sa tagpila ka adlaw 
samtang nagaobserbar lang sa 
mga ginadudahan nga kampo sg 
NPA. Kun masukmungan sg 
masa, nagasaylo sila. Kun 
mapiho na ang presensya sg 
NPA sa amo nga site, i-engage 
nila ang ila tropa kag may ready 
nga daku nga reinforcements sa 

magkadikit nga mga sityo nga 
halos nagaantad lang sa tag-1-2 
km. May ara man nga hulaton 
anay nila ang ila reinforcement 
antes magstrike sa kampo sg 
NPA. Diri naigo ang 2 ka 
larangan sg Southwest kg 
Southeast. 

May panahon man nga 
ginagamit nila ang ila Special 
Warfare Group (SWAG) para 
kilalahon ang mga lider masa kag 
mga masa. May ara man sila 
“rigodon style” of operation para 
tugawon lang gid kg indi 
pagpapahuwayon ang yunit sg 


NPA sa lugar. 
monitoring devices nga ginadala 
panahon sg ila operation. 


May cellphone 


Suno kay Col. Oscar 
Lactao, sg bag-o pa siya nag- 
asyumer nga Bgde. Commander, 
nakatigayon sila sg 234 ka small- 
unit operation sa sulod lang sg 2 
ka semana nga operation sa bilog 
nga Negros Occ. 

Ang Southwest Front may 
gin-atubang nga 8 ka Companiya 
sg AFP nga ginatawag nga 
TaskForce South nga 47” IB, 1 
CMO Bn, 33" DRC, 12” IB kg 
CAA kg may PSMB. Ang 
Northern Front may 62™ IB, 11 
Scout Ranger Battalion, 32" 
DRC, 12" IB kg CAA, RSMB kg 
PSMB kg SAF sining tuig 2012 
nga amo ang nagabug-os sa 
Task Force North. Kag ang 
Central Negros ara ang 11" IB, 
part sg 47” IB, Scout Ranger kg 
DRC. 


Civil Military Operation sg AFP. 

Katulad sg daan na nga 
panawagan nila nga “winning the 
peace” kg ang “winning the 
hearts and minds of the people”, 
gin-ilisan ang ngalan sg 
berdugong RSOT / SOT, 
padulong sa Community 
Organizing for Peace and 
Development (COPD) kag may 


Community Peace and 
Development Team sa kada 
barangay nga identified nga 


mabaskog ang hublag. Ang 
CPDT amo ang nagapatigayon 
sg pagpangcensus sa mga 
pamalay, tukod Technical 
Working Committee sa hanay 
sg masa, fiimshowing, 
nagapasurender sa mga lider 
masa kag daan nga mga 
katapu sg NPA, reforestation, 
nagapakig-alyansa sa mga 
LGUs, medical and dental 
check-up / services, organize 
sa mga pamatan-on for peace, 
arbitrasyon sa hanay sg 
pumuluyo, pagpatitulo sa duta 
sg masa, pagpanuli, 
panghatag sg gabok nga mga 
tsinelas kg gatas. Pero ini man 
nga tropa ang nagakumbinsi sa 
masa sa kaayuhan nga idulot sg 
higanteng pagmina sg mga 
dumuluong. 

Bangud sg ini nga “bag-o” 
nga papel sg AFP paagi sa CMO, 
bag-o nga manug-agaw duta ang 
AFP paagi sa programa sg 
reporestasyon kg pagpatitulo sg 
duta sg mangunguma. Ang sadto 
mga duta nga nasakop sg ISF kg 
ginauma sg masa, ila 
ginpatamnan sg mga kahoy, 
kabaylo sg P1.00 kada 3 ka 
punuan sg kahoy nga matanom 
sg mga benepisyaryo sg 4Ps nga 
mga nanay. Madamu sg masa 
ang nagreklamo kay mawad-an 
sila sg duta nga ulumhan. May 
mga nagreklamo nga bangud pilit 
nga ginpatituluhan ang public 
land nga ila 8 ginaokupar, 

magabayad ang pumuluyo sg 
buwis sa sulod sg 10 ka tuig ang 
nagligad. Magluwas nga daku 
katama ang balayran sa buwis, 
indi pa husto ang pagklasipika sa 
ila duta nga imbes kaigangan kg 
may tanom lang nga kape, 
ginklasipika ini nga sugarcane 
plantation. 

Ang mga pamatan-on nga 
ila ginaorganisa sa eskwelahan 
nagreklamo man kay sila ang 
ginapatigayon sg tree planting sa 
mga malayo nga lugar nga wala 
nakahibalo ang ila mga 
ginikanan. 

Sa Central Negros, 
lapnagon ang pagpanghatag sg 
mga notebook sa kabataan, 
basta indi lang mag-intra sa mga 


organisasyon, ilabe na ang 
magpamatuk sa mina. 
Komon man ang 


eksperyensya sg mga larangan 
sa mga surrenderees. Ang mga 
anay kaupod nga nagpalahuway 
na, ginakadtuan sg AFP kg 
kumbinsihon hasta pwersahon 
nga 'magsurender. Ang iban 
ginhimo CAFGU. May ara man 
nga ginahimo guide sa pagsulod 
sa mga besingan o kampo sg 
NPA sa lugar nga ginahulagan. 
May mga lider masa man 
nga wala untat nga ginakumbinsi 
hasta nga matiplang kg 
maghambal nga nagpa-clear na 
sila sa kaaway. Simple lang nga 
gin-imbitar sila sa Brgy. Hall kg 
sa Detachment kg ginaistorya 
apang sa sekreto gali may video 
na. Matapos ini, ginaimbitar 
naman sila sa Battallion HQ kg 
interviewhon na nga nagpa-clear 
na sila bisan indi gusto sg mga 
masa. Kag ginatukuran nila sg 
Technical Working Group ang 
Baryo. 
Intelligence o Lambat-Paniktik 
sg AFP. Gindala sg 3ID ang 
Military Intelligence Battalion 
(MIB) sa Bacolod City kg nagset- 
up sg malaparan nga intelligence 

network sa mga kabarangayan sg 
Syudad kg subong man sa 
kaumhan. 

Sa mga larangan gerilya, 
upod sa pagplastar sg CMO Bn 
sa Escalante City, matapos sa 
Southwest Negros,  ginset-up 
man nila ang cellphone 
monitoring network sa Brgy. 
Malasibog, Escalante City. 

Kag sining ulihi, nalakip 
sa Reward System sg DND kg 
DILG ang pila ka mga lideres sg 
CPP/ NPA / NDF sa Negros. 
Kabahin sila sa P466 million nga 
gingahin para sa mga makatudlo 
sa ini nga mga lideres. De facto 
recognition ini sg kainutil sg 
gobyerno sa pagtapna, pagwasak 
sa rebong hublag bisan pa sa 
ano nga pamaagi. 

Si Oscar Lactao nga 303" 
Brgde Commander isa sa mga 
National Awardees sa 
Intelligence work sg AFP. 

Ang Pag-atubang sa OPB. Ang 
Negros bilang isa ka manuglupok 
nga “Bulkan Sosyal, bangud sg 
monocrop nga industriya sg 
kalamay kg ginpalala pa sg 
wala'y pakundangan nga 
pagpasulod sg mina sa bilog Isla 
(55 ka mining applications), 
masobra ki lima (5) ka tuig nga 


nangin Tayo oridad sg AFP. 
Katya A 33 NG di bo. j 


Buhi, dinamik kg mainit 
ang banggianay sg mga sahi sa 
Isla sg Negros humalin sa mga 
mangunguma nga ginaagawan 
sg duta sg mga higanteng 
dumuluong nga mga minahan, 


reporestasyon nga programa, 


CARPER tubtob sa mga imol nga 
taga-syudad nga mga biktima sg 
malaparan nga demolisyon batuk 
sa mga manug-agaw nga mga 
asyendero-agalon mayduta kg 
mga komprador burgesya. 


Bitbit ang panawagan sg 
Partido Komunista sg Pilipinas — 
Negros Island nga “ Determinado 
nga pabaskugon kg lab-uton ang 
mga rekisitos sa pagpasulong sa 
full-scale guerilla warfare sa 
estratetihikong depensiba agud 


makaamot sa 
estratehikong pagkapatas sa 
bilog pungsod!” ginkomprontar 
kg ginpaslaw ang OPB politiko- 
militar. 

Sa panugod nga pag- 
implementar sg OPB, 
nakaeksperyensya ang rebong 
hublag sg pila ka kabudlayan 
bangud sg bag-o nga sitwasyon, 
ilabe na sa mga ginpokusan nga 
mga larangan gerilya katulad sg 
SE, North kg SW. Bangud sg indi 
pag-uyat sa stratehiya kg 
kahublagan sa pagsekreto, halog 
nga pag-uyat sa SOP, 
kakulangan sa pag-atipan sa 
pwersa kg sa baseng masa, 
makitid nga nahulagan sa baseng 
gerilya kg wala o kulang sa 
paghanda nga ekspansyon kg 
shifting areas, nakatagamtam sg 
kabudlayan ang bilog nga 
kahublagan. Apang nagpabilin 
ang military offensive posture sg 
kabilugan nga rebong hublag. 

Paagi sa absoluto nga 
pagpamuno sg Partido sa Negros 
sa bulan sg Hunyo - Hulyo 2011, 


paglab-ot sa 

ginkasa sg Regional Operational 
Command (ROC) ang isa ka 
regionally - coordinated nga 
taktikal nga opensiba nga OPlan 
Daba-daba nga ginsundan pa sg 
opensiba sa lain-lain nga 
larangan sa lain-lain nga kalidad 
kg kantidad kg gamit ang husto 
nga gerilyang taktika. 

Una, ginkasa ang OPlan 
Dabadaba nga nakatigayon sg 23 
ka taktikal nga (opensiba - 
isnayping, partisan, harassment, 
silot sa higanteng minahan sg 
Philex Mining Corp., raid sa 
punong kag checkpoints. Bilog 
nga larangan gerilya ang 
nagtigayon sini nga gin-updan 
man sg mga masa nga 
nagapartisipar sa paghimo sg 
noise barrage kg checkpoints. 
May madamu nga killed in 
action (kia) kg wounded in action 
(wia) sa AFP kg mga assets nila 
kg nakakumpiska sg pila ka 
HPR, 2 9MM caliber pistol, Radio 
Handsets. 

Ini nga mga taktikal nga 
opensiba, gin-updan sg Lokal nga 
Yunit Milis ya. (YM), Yunit 
Pangdepensa sa Baryo (YPB) kg 
mga katapu sg Self-defense 
Corps sa mga organisasyon 
masa. 

Sa 3'! quarter sg 2011, 
matapos ang isa ka hugna sg 
koordinado nga taktikal nga 
opensiba sg NPA sa Isla, 
nagbag-o ang latag sg kaaway 
kg liwat mnagrealign sg ila 
kampanya. Matapos napaslawan 
sila ni Col. Jonas Sumagaysay kg 
Patrimonio nga pagamayon ang 
pwersa sg NPA sa Isla, sg July 

2011, nag-asyumer si Col. Oscar 
Lactao bilang 303"  Bgde. 
Commander kg si Col. Patrimonio 
sa 302" Bgde. Agosto 2011 pa 
lang, nagshift na ang pokus sg 
Division halin sa Negros Oriental 
padulong sa Negros Occidental 
nga tani 2012 pa. Kag gintukod 
nila ang Task Forces North kg 
Southwest nga may tig 7-8 ka 
Kompaniya sg AFP sa kada Task 
Force. Bagay nga bag-o ini sa 
kahimtangan sa  idalum sg 
Pagpanadlong. 

Magluwas sg coordinated 
nga mga taktikal nga opensiba, 
gintigayon man ang dispersed, 
calculated kg nagasinabtanay 
nga taktikal nga opensiba sa lain- 
lain nga mga larangan sa Isla. 
May ara nga ginatigayon sulod sa 
interior lines sg larangan kg may 
ara sa exterior lines man sg mga 
larangan. 

May mga depensibang 
aksyon ang  natigayon nga 
nakumberter sa opensiba kag 
nakahalit pa sg daku sa kaaway 
paagi sa pag-agaw sg inisyatiba 
sa kaaway. Daku sini ang 
eksperyensya sg Northern Front. 

Bangud sa kapluwido sg 
gyera, wala sg fixed battle lines 
kg wala pa sg indi matugaw nga 
baseng gerilya, ginhandaan sg 
mga larangan gerilya ang mas 
malapad nga ekspansyon area 
para sa pagpalapad kg pag-inat 
sa teatro sg gyera sa Isla sg 
Negros. May 
larangan gerilya nga 
medyo naulihi ang 
pag-atipan sini, pero 
nakagwa gihapon sa 


“constriction 
strategy” kg 
nakalikaw sa 
decisive 
engagement sa 


kaaaway nga gusto 
mag-War of Quick 
Decision batuk sa 
aton. Nagamit sg husto ang 


gerilya nga modo sg paghulag 
nga konsentrasyon para magbira 
sa kaaway kg para 
magkonsolida, maglapta para 
magpalapad sg baseng masa kg 
magsaylo agud makalikaw sa 
superyor nga pwersa sg kaaway 
kg agud ipreserba ang gerilyang 
pwersa. Sa pila ka panahon, 
bangud sg mastery sg terrain, 
nagamit man ang circling around 
o pagtiyog sa pwersa sg kaaway. 

Kadungan sa pagtigayon 
sa mga koordinado kg lapta-lapta 
nga mga taktikal nga opensiba, 
pag-atipan sa pagpalapad sa 
baseng masa, ginlunsar man sg 
pila ka larangan gerilya ang lain- 
lain nga Bs kahublagan masa 
kontra-pyudal, kontra- 
imperyalista kg  kontra-pasista. 


Lakip diri ang pagduso sa 
pagpataas presyo sa mga 
produkto sg mangunguma 


katulad sg oling, saging kg kape, 
pagpataas sg sweldo sa mga 
nagaobra sa kampo sg tubo, 
pagpanubo sa resikada sg kopras 
(15,000 ang benepisyaryo), 
kampanya kontra-mina, 
kampanya kontra-gutom upod 
ang pagduso sa mga LGUs sg 
suporta sa agrikultura kg 
pagkaon. Tayuyon man ang 


pagpamatuk kg pagbuyagyag sa 
mga kalakasan kg paglapas sa 
tawhanong kinamatarung nga 
ginahimo sg mersenaryong tropa 
militar. 

Sa Norte sg Isla, ang pinakasabat sa opensiba 
militar nga ginahimo sg AFP amo ang paglapta nga daw 
kalayo nga Land Cultivation Areas (LCAs) sa mga anay 
ginatamnan sg tubo. Masingki diri ang banggianay sg 
nagaharing sahi sg AMD kg mga mangunguma rason nga 
gindugangan sg AFP ang Norte kg gamit ang RPA para 
tapnaon kg punggan ang paghimakas sg masang 
mangunguma. 


Nangin masadya man ang pagsinabtanay sa 
kahanginan sg mga Spokesperson sg BHB sa Isla sg 
Negros nga si Juanito Magbanua sg Apolinario “Boy” 
Gatmaitan Command kg sg mga ara sa Larangan Gerilya: 
Roselyn Pelle Command, si Ester Estrella, Leonardo 
Panaligan Command - JB Regalado, kag Armando Sumayang, Jr. Command - Andrea Guerrero batuk sa 
mga spokeperson sg 3ID kg 303" Bgde, nga nagawakal sg mga black propaganda o psywar propaganda agud 
magtuga sg intriga sa hanay sg rebong hublag. 


Padayon nga Pagpaslaw sa OPB kg Pagpakig-away 
Para sa Kadalag-an. Sa idalum sg OPB, apesar sg mga 
panugod nga kabudlayan sa pagdaku sg pwersa sg 
kaaway sa mga larangan gerilya, halin sa 1 Bn kada LG, 
karon may 2 Bns kada LG, kag sa engrandeng psywar 
operation (CMO) nagagamit sg tanan nga ahensya kg 
- rekurso sg gobyerno agud mahaylo ang pumuluyo, wala 
sg bisan isa ka larangan gerilya sa Negros ang nawasak 
o napapas. Kun may pila man ka pagbuhin sa pwersa sg 
Cy Hukbo, nailisan ini sg mga narekruta sa lanat sg 
'l paghimakas masa nga ginlunsar kadungan sg mga 
opensiba militar nga natigayon. 

Paslaw ang kaaway sa iya tuyo nga himuon nga 
insignipikante ang rebolusyonaryong pwersa sa Negros! 
Paslaw ini sa pagkubkob sa pwersa sg NPA agud 
- madugmok. Paslaw ini sa pagdingot sg area para sa 
“ maniobra kg paglunsar sg gyera. Paslaw ini sa pagdaug 
sa tagipusuon kg huna-huna sg masa. Sa baylo, nagpadasig ini sa pagduso agud mas mapalapad sg NPA 
ang teatro sg gyera sa Isla sg Negros bilang kontribusyon naton sa paglab-ot sa estratehikong pagkapatas sa 
pinakamadali nga paborableng panahon. 

Samtang, ang mangunguma wala sg bastante nga pangabuhian, samtang ginaagwan sila sg duta 
paagi sa komersyalisadong reporestasyon kg makahalalit nga dumuluong nga mina, samtang wala sg matuod 
nga reporma sa duta ang mangunguma, ang bisan ano pa nga kampanya militar o Internal Peace and Security 
Plan sg papet nga rehimen sa idalum sg mala-kolonyal, malapyudal nga sistema, sulit-sulit lamang nga 
mapaslaw sa atubang sg wala'y kataka, wala'y kahadlok kg determinado nga pagsulong sg rebolusyonaryong 
kahublagan masa, panguna paagi sa armadong paghimakas nga ginalunsar sg New People's Army upod sa 
pumuluyo sa kaumhan kg sa ulihi, sa kasyudaran. Indi mapunggan sg ano man nga Oplan sg papet nga 
rehimen ang paglupok sg nagaindakal nga bulkan sosyal sa Negros!!! 

Samtang, ang mangunguma wala sg bastante nga pangabuhian, samtang ginaagwan sila sg duta 
paagi sa komersyalisadong reporestasyon kg makahalalit nga dumuluong nga mina, samtang wala sg matuod 
nga reporma sa duta ang mangunguma, ang bisan ano pa nga kampanya militar o Internal Peace and Security 
Plan sg papet nga rehimen sa idalum sg mala-kolonyal, malapyudal nga sistema, sulit-sulit lamang nga 
mapaslaw sa atubang sg wala'y kataka, wala'y kahadlok kg determinado nga pagsulong sg rebolusyonaryong 
kahublagan masa, panguna paagi sa armadong paghimakas nga ginalunsar sg New People's Army upod sa 
pumuluyo sa kaumhan kg sa ulihi, sa kasyudaran. Indi mapunggan sg ano man nga Oplan sg papet nga 
rehimen ang paglupok sg nagaindakal nga bulkan sosyal sa Negros!!! AP 

“KONTRA-PYUDAL NGA PAGHIMAKAS MASA BATUK 
SA NAGASINGKI NGA MILITARISASYON SA SOUTHWEST NEGROS!” 


ln ang sabat sg Partido, Hukbo kg masa sa nasambit nga | 


Larangan Gerilya. Kaangay sg guba nga plaka, ginpakete ang isa ka 
recycled nga pasistang kampanya sg Armed Forces of the Philippines : 
(AFP) paagi sa Oplan Bayanihan sg rehimen US-Aquino 2. Ila nga 
gintagaan pokus ang civil-military, psy-war kag counter-organizations 
operations para kuno piangon ang rebolusyonaryo nga kahublagan sa 
bug-os nga Isla . 

Ang kontra-pyudal nga paghimakas para paslawon ang kontra- 
pumuluyo nga Oplan Bayanihan naghatag sg kalehitimo kg 
pagkamakatarunganon sg igalunsar nga mga taktikal nga opensiba sa 
palaabuton. Ji 

Angot sini, serye sg mga paghimakas masa sa pagpasulong sg . 
kontra-pyudal nga paghimakas sg mangunguma sa kaumhan ang ` 
natigayon sa ubay sg Rebolusyonaryong Giya sa Reporma sa Duta sa =- 
lain-lain nga bahin sg Southwest Negros sg nagligad lang nga tuig = 
(2012). Nag-ani ini sang mga pang-ekonomiyang kadalag-an sg masa, ` 
kg nag-angkon man ang bilog nga rebolusyonaryong kahublagan sg 
mga politikal, ideolohikal kg organisasyonal nga mga kadalag-an. 


MGA ISYU NGA NAGALUNTAD sideline ang pagpanguling. Sa isa ka barangay nga 

Una na nga ginkasa ang kampanya para 
wasakon kg palayason ang mga makahalalit nga may total nga masobra 1,000 ka bubong, 441 ka 
higanteng dumuluong nga pagmina. May mga bubong ang nagasalig sa pagpanguling. Gagmay 
propaganda, edukasyon, petition signing kg nga puna sg duta ang ila mauma bangud sg 
mobilisasyon kaangot sini ang masa. Ang Pulang kaigangan kag wala naman sg suporta ang gobyerno 
Hukbo naglunsar sg mga taktikal nga opensiba sa ila pagpanguma. 
batuk sa mga higanteng minahan sg Philex Mining Ginakuha sg mga ahente sa tag-P30-35.00 / 
Corp. kg Maricalum Mining Corp. sako kag ang pinakamataas P80.00 kada sako, 

Magluwas sini, ginkasa ang mga paghimakas depende kun malapit sa karsada. Patungan sg 
masa angot sa isyu sg pagpataas sweldo sg mga ahente P5.- 10.00 / sako kun ibaligya na nila sa 
nagapamugon sa kampo kg uma, pataas presyo sg buyers. Samtang, ibaligya naman sg mga buyers 
produkto sg mangunguma katulad sg kape, saging ang oling sa tag-P150-300.00 kada sako didto sa 
kg oling, pagpanubo sa resikada kg tarha sa kopras. Kasyudaran. Sa pagsumada, ang mangunguling 

Sa 2 ka banwa kg syudad sa pila ka nagakita lang sg halos P20.00- P70.00 kada adlaw 
barangay nga ginahulagan sg Hukbo, masobra sa sa ila pagpanguling kag ang mga buyers nagakita sg 
50% ang nagasalig sa panguling kag ang iban P1,000.00 tubtob-P1,500.00 kada adlaw kag ang 

| VA i mga ahente nga nagapatong sg P5.00-10.00 kada 
Ii sako ang nagakita man sg daku depende sa bolyum 
4 sg oling nga ila makuha. 

Sa 3 ka barangay, ginabakal sg mga 
komprador ang saging sa tag-P20.00-P25.00 / bahig 
(8-9 ka sipi sa primera klase nga nagadamu sg indi 
magnubo sa 100 ka bilog). Halos 80% sg pamilya sa 
sini nga mga barangay, saging ang isa sa 
ginakuhaan sg ila pang-cash. 

LG D a Magluwas nga indi istable ang presyo sg 
L 8 x MIX NID kopras, 1090-1296 sg total nga kilo sg kopras ang 
D 27 SY, EWI e ginakuha nga resikada sg mga komprador sg kopras 

sa mga mangunguma, luto man o hilaw ang kopras. 
Ang Philippine Coconut Authority (PCA) nagtalana 
nga dapat indi magsobra sa 4% ang kuhaon nga 
resikada kun ang kaumugon sini masobra sa 14% 
kag kun 7.1%-12% indi pagkuhaan sg resikada. 
Wala man sg ginagamit nga moisture meter o dobel 
ang mga buyers kag wala man sg incentives nga 
5.7% ang mga mangunguma kun mas manubo sa 
7% ang kaumugon sg ila kopras. Magluwas pa, 
biktima sila sa pagpangdaya sa kilohan. May ara pa 


MGA KONKRETO NGA KADALAG-AN 


Table 1: Summary sg ekonomiyang kadalag-an sg masa. 


Demanda 


Pataas 
Presyo sg 
Oling 


Pataas Isyu 
Presyo sg 
Saging 


Pataas 
sweldo 


Panubo a. Pagpanubo sa 2-396 halin sa 10- 


Kopras k. Bayran pati ang waki sa kilohan Munisipyo 


Buyers sg Saging 


15 ka buyers nga 
kg of Agreement sa tunga sg 


CREEA 1296 nga tarha / resikida gagmay 
Resikida b. Pagdula sg dinayaay sa kilohan dalagku kg ang 
sg sg kopras Lokal nga unit sg 


gani nga linima ang isip sg kilo. Kun may waki sa 
lima, wala na ginabayran sg komprador . 

Ang resikada amo ang porsyento sg 
kaumugon o moisture content sg kopras. Ang tarha 
naman amo ang kabug-aton sg sako nga ginasudlan 
sg kopras sa pagpakilo. 

Nagabaton lamang sg P80.00 -100.00 ang sa 
kampo. Mas manubo pa gid ang iya sg mga babaye 
kg mga bata. May ara pa gani nga P15.00 kada 
adlaw ang suhol sa pahilamon sa manihan o maisan. 


a. P 5.00 / bahig nga saka 

b. Nahimo na lang 3-4 ka sipi 
ang kada bahig halin sa 8-9 ka 
sipi sa primera klase 

Sa kabilugan, may 4-5 ka sipi 


3 ka barangays 


nga ganansya ang 
mangunguma magluwas pa sa 
P5.00 nga saka. 


May nahimo nga Memorandum 


Direktang benepisyaryo sulod sa 
sona - 1,500 ka pamilya o 7,500 
indibidwal 

Sa gwa sg sona - 3,000 ka 
pamilya o 15,000 ka indibidwal 


LGU, buyers sg kopras kg mga 
mangunguma nga nagaunod 
sg masunod: 

a. Nahimo na lang 3% ang 
kuhaon nga resikada / tarha 

b. Maghimo resolusyon ang 
LGU para sa pagregulate sg 
mga kilohan sa kopras. 

k. Pagbayad sa waki. 


DUGANG NGA MGA KADALAG-AN: MGA LEKSYON KAG PALAUSWAGON 
Bag-ong eksperyensya para sa bilog nga larangan ang pagtigayon sg malapnagon nga kontra-pyudal 
nga paghimakas sa sulod sg pila ka banwa kg syudad nga halos nagsunod-sunod. Ang masunod amo ang 


natipon nga mga leksyon sa ini nga eksperyensya: 


1. Pagtib-ong sa malig-on nga pagpamuno sg Partido Komunista sa aton mga rebolusyonaryong 
buluhaton agud mag-ani sg pagdaku sg Hukbo kg organisasyon masa halin sa lebel sg Komite 
sa Larangan asta sa Sandigan nga Organisasyon sg Partido sa Baryo (Sanga sg Partido sa 


Lokalidad). 


Apesar sg mabudlay nga sitwasyon militar, 
nangin sablag ang kakulang sg eksperyensya sa paglunsar sg malaparan nga 


ang interes sg masa. Indi 


unipikado kg determinado ang Partido nga iduso 


kampanya. Bilang Marxista, nag-angkon sg materyalista nga kinaalam ang Partido sa iya praktika sa 


pagpahulag sa masa. Paagi sa pag-uyat sg diyalektiks, napataas sg Hukbo kag Partido ang 

iya kinaalam 

perseptwal padulong sa kinaalam rasyunal kg ginpamatud-an ini nga 
kinaalam sa praktika sg masa. Yabe ang pagtumod sg prinsipal nga 
buluhaton kag ang sekondaryo, agud diri manukad ang pagtalana sg 
husto nga makinarya. 

Samtang nagalargada ang aton kampanya, natukod naton ang Sub- 
Seksyon Komite (SSK) sg Partido kg nasubuhan ang pumuluyo sa 
paghimakas masa. Napaangat man naton ang mga GP lebel nga baryo 
padulong sa KP kadungan sg pagtukod naton sg mga Sanga sg Partido sa 
Lokalidad, (Sandigan nga Organisasyon sg Partido). Nakaani kita sg 1 
iskwad sg Hukbo nga nagpultaym gikan sa lokalidad. 

2. Hugot nga uyatan ang SICA (social investigation-class 
analysis) para mangin basehan sa husto kag nagakaangay nga 
pagtalana sg estratehiya, taktika, kondukta kg demanda sg masa. Diri 
man nagabase ang inisyatiba kg pleksibilidad sg kampanya. 

Kinahanglan ang pagkuha sg SICA may klaro nga katuyuan para 
indi mangin sabog, mahapos kg mangin madali. Ikaduha, kinahanglan 
kuhaon gid ang kahimtangan sg mga inbolbado sa amo nga isyu, tun-an kg 
himuan sg tikang. Halimbawa, sa isyu sg oling, kuhaon ang kahimtangan 
kag interaksyon sg mga mangunguling, ahente kg mga buyers. laplikar diri 
ang ekonomiya pulitika. Nagapabilin nga AMD-komprador burgesya ang aton mayor / prinsipal nga target. 
Apang sa partikular nga isyu, ang mga buyers kg ahente mangin prinsipal nga target naton. 

Ikatatlo, ang SI/CA dapat kahublagan masa kg indi eksklusibo nga buluhaton sg Political Officer (PO) o 
Political Instructor (PI)I o GP o Political-Section o Political Group. Buluhaton ini sg kabilugan nga Partido, 
Hukbo kag organisasyon masa. Nga pwede makuha paagi sa SI meeting sg grupo, indibidwal interbyu, case 
study kg pagpanalawsaw sa mga sekondaryo nga datos. 


3. Base sa SICA, italana ang paglab-ot sa 
demanda sg masa nga may pagkonsiderar sa 
lebel nga nalab-ot sg organisasyon masa kg 
hilikuton alyansa. Lab-uton ang kongkreto nga 
kadalag-an sg masa paagi sa aktwal nga 
pagpahulag sa masa para sa ila interes. 
Isapraktika ang linyang masa nga “magsalig kag 
magsandig sa 
masa”. (Tan-awa ang Tablel para sa kongkreto 
nga resulta.) 
4. Pagtib-ong sg prinsipyo sg nagahiliugyon nga 
prente sa kaumhan. Uyatan ang rebolusyonaryong 
linyang makasahi para sa pagduso sa interes sg 
sandigan nga masa kg sg bug-os nga pumuluyo. 
Napahulag mayormente ang sandigan nga masa k 
napasuporta ang mga nahanunga, manggaran nga mangungu 
bisan mga barangay opisyal, ilabe na ang may interes sa isyu. 

Sa ubay sg Rebolusyonaryong Giya sa Reporma sa Duta angot sa paano trataron ang mga 
komersyante sa kaumhan, ginhangyo ang mga ahente kg buyers sa makatarungan nga presyo sa 
pagpamakal nila sg produkto sg mangunguma. Sa nasiling na, indi sila ang prinsipal nga target sg rebolusyon 
kundi ang mga DKB-AMD. Kag sila mangin kaupod sg mangunguma para awayon ang prinsipal nga kaaway 
naton, basta mapataas naton ang ila rebolusyonaryong kamuklatan. 

5. Kontra-pyudal nga paghimakas bilang yabe nga angot sa kaumhan. Ini ang yabe agud paslawon 
ang mapaniplang kg maduguon nga O'Plan Bayanihan sg US-Aquino nga rehimen. 

Sa kabilugan, naabot ang katuyuan sg Partido sa Larangan nga paslawon ang bag-ong atake sg 
kaaway. Napaslaw ang ila pagtinguha nga kubkubon, dugmukon kg sa minimum palayason ang 

rebolusyonaryo nga kahublagan sa erya. Kag labaw sa tanan nabutang sa mas mataas nga lebel ang 
kalehitimo sg armadong rebolusyonaryong paghimakas. 

Ini nga kampanya nangin isa ka mabaskog kag matunog nga mensahe nga bisan ano pa nga mga 
pagpakuno-kuno sg CMO sg kaaway, sg ila mga dental kg medikal nga serbisyo, pagpanghatag gatas kg 
tsinelas, pagpanuli, pagpatanom kahoy kg iban pa nga mga pakitang-tawo nga kaayuhan sa masa, indi nila 
bisan san-o man makuha ang simpatiya sg pumuluyo bangud wala sila nagatib-ong sa interes sg masang 
pigos kag ginahimuslan, wala sila sg linyang masa. Ang AFP ang upang sa kontra-pyudal nga paghimakas sg 
pumuluyo.AP 


MATAM-IS NGA BUNGA SG PAGHILIUSA 
Presyo sg Saging sg mga Mangunguma Nagsaka 


AN PAGA ang mga mangunguma sa isa ka larangan gerilya sa Nabagatnan nga bahin sg 


Negros Occidental sa pagpataas sa presyo sg ila ginatumod nga produktong saging sa lokal nga merkado 
matapos ang mga serye sg organisadong paghulag kg negosasyon sa mga komprador. 

Halin sa nagaluntad nga manubo nga presyuhanay nga P150.00 - 300.00 kada pingkit, nahimo na ini subong 
nga P250.00-350.00 o P50.00-P100.00 nga pagsaka kada pingkit sg saging. Ginatan-aw nga bangud sini, 
nag-umento sa 24-39% ang bulanan nga kabilugan nga kita sg isa ka mangunguma sa saging nga may 
abereds nga produkto nga 6 ka pingkit kada bulan. (Tan-awa ang listahan sa idalum para sa dugang nga 
detalye). 


BENEPISYARYO PRESYO KADA PINGKIT SAKA SA BULANAN NGA KITA 
Bubong Indibidwal Sadto Subong | Pagsaka | Sadto | Subong | Pagsaka | 90 
284 1,420 P150- P250- P50-100 | P900- | P1,500- | P400- 42-39 
300 350 1,800 | 2,100 800 


Ang amo nga kampanya nga ginpangunahan 
sg PKM kg iban pa nga rebolusyonaryong 
organisasyon masa sg kababayen-an kg pamatan- 
on, nakabenepisyo sa 1,420 ka indibidwal sulod sa 
25 ka sitio sa isa ka pinakadaku nga baryo nga 
sakop sg larangan. 

Kalabanan sa mga mangunguma nga 
nagapangabuhi sa pagbaligya sa saging naghalin sa 
imol kg manubo sa nahanunga nga mangunguma 
kun sa diin mayorya sa ila nra o kulang sa dutang 
ginabungkal. 

Magluwa 
s sa pang- 

ekonomiya nga 
| aspeto, daku 
man ang nalab- 
ot nga kadalag- 
an sa pulitikal 


nga 
hambalanon. 
Bilang brektru 


Ang PAGHIMAKAS 


nagserbe ini nga eskwelahan sg mga organisadong 
mangunguma agud matipon ang ila kolektibo nga 
kinaalam sa pagpasulong sa makasahing kontra- 
pyudal nga paghimakas nga yabe agud mapasulong 
ang ila obhetibo nga interes kg ang kabilugan nga 
rebolusyonaryong kawsa. 

Sa proseso sg paglunsar sa kampanya, 
napapagsik, mas nahimo nga dinamiko kg naglapad 
ang ginsakupan sg mga organisasyon masa, naglig- 
on kg nagdalum ang ugat sa masa sg mga katapu sg 
Sanga sg Partido sa Lokalidad, nakabig kg nakuha 
ang suporta sg mga nahanunga kg manggaranon 
nga mga mangunguma, iban nga sahi / sektor sa 
lokalidad kg mga sityo kg barangay opisyal, 
naglapnag ang pagtuon sa Rebolusyonaryong Giya 
sa Reporma sa Duta (RGRD) kun diin ginbalay ang 
amo nga kampanya kg iban pa nga kursong 
pangmasa, kg makapatuhaw sg mga bag-ong 
organisador kg Pulang Hangaway sg BHB. 


Halin sa nagaluntad nga manubo nga presyuhanay 
nga P150.00 - 300.00 kada pingkit, nahimo na ini 

subong nga P250.00-350.00 o P50.00-P100.00 nga 
pagsaka kada pingkit sg saging. Ginatan-aw nga 
bangud sini, nag-umento sa 24-39% ang bulanan 
nga kabilugan nga kita sg isa ka mangunguma sa 


saging nga may abereds nga produkto nga 6 ka 
pingkit kada bulan. (Tan-awa ang listahan sa idalum 
para sa dugang nga detalye). 


BENEPISYARYO PRESYO KADA PINGKIT SAKA SA BULANAN NGA KITA 
Bubong Indibidwal Sadto Subong | Pagsaka | Sadto | Subong | Pagsaka | 06 
284 1,420 P150- P250- P50-100 | P900- | P1,500- | P400- 42-39 
300 350 1,800 | 2,100 800 


Ang amo nga kampanya nga ginpangunahan sg PKM kg iban 
pa nga rebolusyonaryong organisasyon masa sg kababayen-an kg 
pamatan-on, nakabenepisyo sa 1,420 ka indibidwal sulod sa 25 ka 
sitio sa isa ka pinakadaku nga baryo nga sakop sg larangan. 

Kalabanan sa mga mangunguma nga nagapangabuhi sa 


' pagbaligya sa saging naghalin sa imol kg manubo sa nahanunga nga 


mangunguma kun sa diin mayoriya sa ila wala o kulang sa dutang 
ginabungkal. 

Magluwas sa pang-ekonomiya nga aspeto, daku man ang 
nalab-ot nga kadalag-an sa pulitikal nga hambalanon. Bilang brektru 
nagserbe ini nga eskwelahan sg mga organisadong mangunguma 
agud matipon ang ila kolektibo nga kinaalam sa pagpasulong sa 
makasahing kontra-pyudal nga paghimakas nga yabe agud 
mapasulong ang ila obhetibo nga interes kg ang kabilugan nga 


rebolusyonaryong kawsa. 


Sa proseso sg paglunsar sa kampanya, napapagsik, mas nahimo nga dinamiko kg naglapad ang 
ginsakupan sg mga organisasyon masa, naglig-on kg nagdalum ang ugat sa masa sg mga katapu sg Sanga 
sg Partido sa Lokalidad, nakabig kg nakuha ang suporta sg mga nahanunga kg manggaranon nga mga 
mangunguma, iban nga sahi / sektor sa lokalidad kg mga sityo kg barangay opisyal, naglapnag ang pagtuon 
sa Rebolusyonaryong Giya sa Reporma sa Duta (RGRD) kun diin ginbalay ang amo nga kampanya kg iban 
pa nga kursong pangmasa, kg nakapatuhaw sg mga bag-ong organisador kg Pulang Hangaway sg BHB. 


Liku-iiko nga dalan sa kadalag-an. Bangud wala 
pa sg eksperyensya kg ara pa sa proseso sg 
pagtuon, natural lamang nga makaeksperyensya sg 
mga kabudlayan, mag-atubang sa limitasyon, 
makasugata sg kahuyanagan kg iban pa nga 
problema. Sa bisan ano man nga paghimakas indi 
diretso ang dalan sa kadalag-an. Liku-liko ini kg 
puno sh komplikasyon nga kinahanglan tun-an kg 
desaysibo nga solbaron. 

Lakip sini ang hambalanon sa pagbilog sg 
pagpanayasat nga maglaragway indi lang sa 
kahimtangan sg mga mangunguma sa saging lakip 
na ang sitwasyon sg mga komprador kg ang bilog 
nga proseso sa pagbaligya sg saging halin sa lokal 
nga merkado pakadto sa banwa o syudad, 
pinakaepektibo kg madali nga pamaagi sa paghiliusa 
sg masa, ang husto nga pakig-atubang sa mataas 
nga saray nga mangunguma kg iban pa nga mahimo 
nga alyado labi na ang mga upisyal sg barangay, 

paglatid sa makatarungan apang pleksible nga 
demanda, ang haom nga porma sa paghulag nga 
nagakonsidera sa kabilugan nga pulitiko-militar nga 
sitwasyon, arte sa negosasyon kg iban pa. 

Dira sa matutom kg maid-id nga pagtuon, 
pagtasa sa inagihan, kolektibong diskusyon kg 
determinadong paghulag napangibabawan ang 
tanan nga kabudlayan kg nalab-ot ang maksimum 
nga demanda sa kampanya nga pasakaan sg 
P50.00 ang kada pingkit sg saging ano man ang 
klase kg klasipikasyon. Sa aktwal, mas daku ang 
pagsaka sa segunda kg tersera nga klase nga 
naglab-ot sa P100.00, samtang P50.00 ang sa 
primera. 

Mga Malahalon nga Leksyon Gi ntudlo sg 
eksperyensya sini nga kampanya nga paagi lamang 
sa paghiliusa kg kolektibong paghulag sg masa 
malab-ot ang ila mga pagtinguha.Nga matam-is ang 
bunga sg pagpangabudlay bilang kapid sg 
paghimakas. Manubo kg magadabong lamang ang 

ginpanggas nga binhi sg kahilwayan kun ini 
ginabunyagan sg  matutom nga pagtuon, 
determinado nga paghulag kg wala'y kahadlok nga 
pag-atubang sa sakripisyo kg kabudlayan. 

Sa partikular, ang masunod amo ang mga 
importanteng leksyon nga makuha halin diri: 

1. Sa pagpanayasat, kinahanglan madalum kg 
mauti nga tun-an ang tanan nga bahin, 
anggulo kg aspeto sg isyu o problema. 
Kritikal ini sa pag-umol sg rasonable kg 
pleksible nga z 


demanda, 
paglatid sa 
kondukta sg 
kampanya, kg 
iban pang 
kaangot nga 
hambalanon; 

2. Hugot nga pag- 
uyat sa 


makasahing linya: 

> Kinahanglan 
unahon sa 
pag-isa kg 
pagpahulag 
ang sandigan 
nga masa; 

5 Likawan nga isamuon sa isa ka 
unipikasyon nga miting ang mga 
elemento halin sa mataas nga saray sg 
mangunguma kg sandigan nga masa 

> Seguruhon nga  nagrepresentar sa 
sandigan nga masa ang mga negosyador 

> Indi magpahigot sa hulag kg inisyatiba sg 
mga opisyal sg barangay, samtang 
ginapadasig sini ang mahimo nga tikang 
pabor sa mga mangunguma, 


3. Bilang pagtib-ong sa prinsipyo sg linyang 


masa, pagseguro sa pagpahulag sa malapad 
nga masa sa pag-inbolbar sa lain-lain nga 
aspeto sg mga buluhaton halin sa hulu- 
halintang nga preparasyon, build-up kg 
kulminasyon sa paglunsar sg aksyon masa 
kg sa halintang sg konsolidasyon. 
Paglikaw sa tendensiya nga mga full-timers 
kg abanseng aktibista sa lokalidad amo ang 
magpas-an sg halos tanan nga 
responsibilidad kag ang 
masa mangin 
tagtambong lang sa 
miting kg magpapirma sa 
petisyon. 
Dapat pahulagon ang 
malapad nga masa sa 
hilikuton sa pagpalapad, 
sa propaganda, pag- 
angot-paglab-ot-pag- 
organisa sa iban nga 
masa, alyansa nga 


hilikuton, suporta 
materyal kg pinansya. 
4. Lig-on nga 


pagpamuno sg Partido 

Pag-set sa santo kg husto nga pag-analisa 
sg sitwasyon kg problema, pagbalay sg 
direksyon kg mga taktika, polisiya kg 
pagseguro may ara sg husto nga pagtuon sa 
dalagan, pag-uswag sg paghimakas, hulag 
sg masa kg sg kaaway, kg gilayon nga 
pagbalay sg santo nga polisiya - guidelines 
para sa masa, pagset sg santo nga islogan 
nga dali mahangpan sg masa. 

Paghanas sa Arte sa Lain-lain nga Taktika sa 
Negosasyon.AP 


Note: Ini nga artikulo sample / ehemplo sa isa ka ginhimo nga SICA angot sa isyu may kaangtanan sa saging. 


SICA BAHIN SA SAGING SA BRGY XYZ 


Ang Brgy. XYZ nagasakop sg 25 ka clustered sityos sg isa ka daku nga Brgy. sg Milo sa Syudad sg Nestle 
nga nagasakop sg kapin sa 12,000 ektarya (Brgy. Milo). Ang ini nga clustered sityos may gamay nga lasang 
nga nagaboundary sa Oriental kg Occidental nga bahin. May mabulubungyod nga may gamay nga kalatian, 
nga ginatamnan sg kahoy nga ginagamit para sa balay, may mga kalubihan, kawayan, batwan, kapehan kg 
daku nga bahin ang sagingan kg may utanan. May bastante man nga kuluhaan sg tubig. 

Ang mga patag nga bahin ginpasaran sg talamnan, humay pangsapi-spi sa kakulang sg mais nga 
ginapanggas sa mas malapad nga bahin sg matambok nga kadutaan. Magluwas sa mais kg humay nga 
nagapanguna nga mga produkto sg Brgy. XYZ, malapad ang kasagingan sg pumuluyo nga amo ang 


ginakuhaan sg pangcash nga kinahanglanon 

sa ila panimalay katulad sg asin, 

gas, isda, habon kg iban pa ilabe na sg kinahanglanon sg kabataan sa 
eskwelahan. 

Ang 25 ka sityos sg Brgy. XYZ may poco mas o menos 350 ka 
bubong nga kalabanan nagasalig sa pagbaligya saging kada semana. 
May kapin sa 210 ka pingkit sg saging nga turdan, arnibal, kadisnon kg 
morado kada bulan kag may gamay nga balangon ang ginadala sa 
merkado sg Bear Brand kada Biyernes. 

May iban nga sityo nga kapin sa 20-30 ka pingkit ang 
maprodyuser sg saging kada bulan. May ara man nga halos 5-6 lang ka 
pingkit kada bulan ang mapagwa. Samtang, may 10 naman ka sityo nga 
halos binulig lang sg saging ang kaya nila ibaligya kada Biyernes sa 
merkado sg Bear Brand, bangud gama kg baligya kawayan naman ang 
ila mayor nga pangabuhian. 

Sa subong, medyo gamay ang produksyon sg saging bangud sg 
masakit sa saging kg damu sg bag-o gintanom bilang bulos sa kalaanan 
na nga mga punuan sg saging. 

Piningkit ang pamaagi sa pagbaligya sg saging. Ang isa ka pingkit 
nagaunod sg kapin 30 ka sipi O 400-450 ka bilog / dawin kun primera 
klase. Kun segunda o tersyera, may 40-50 ka sipi o kapin sa 500 ka 
dawin. May ara man nga 30 lang gid ka sipi ang isa ka pingkit bisan ano 
pa nga klase kag sa presyo na lang nagalain depende sa klase. 


Bahin sa Prodyuser Mangunguma Apesar sg kadaku sg 
bolyum sg saging nga nagagwa sa Brgy. XYZ, nagasuprer 
naman ang mga mangunguma sg tuman ka barato nga bili sg 
saging, sa pwesto man o sa merkado na. Komprador sa Bear 
Brand ang nagakontrolar sa presyo sg saging sa Brgy. XYZ kg 
sa mga katambi nga barangays. Bisan pa sa paghangyo sg 
mga mangunguma nga pataasan ang presyo sg saging, wala 
gid nagpasaka ang mga komprador / buyers. 

Martes, Miyerkules kg Huwebes (2-3 ka adlaw), 
nagatapas kg ginabukot sg mangunguma-prodyuser ang ila 
saging kg dal-on sa merkado pagka-Biyernes para ibaligya 
nila direkta sa komprador. Tuwang-tuwangon nila ini sa sulod 
sg malapit sa 2 ka oras. Itabok sa mga sapa kg suba antes sila 
makalab-ot sa merkado. Baklon sg komprador ang ila saging 
sa tag-P180-200.00 / pingkit. Kun kuhaon ang suhol sa 
paghaul nga P30-40.00/pingkit kg plete sa balsa, ang mangunguma- 
prodyuser may kita na lang nga P140-160.00 / pingkit. Kun bahinon ini sa 
2-3 ka adlaw, may kita lang sila nga P46.60 - 80.00 kada adlaw nga wala 
na gani ginakwenta ang gasto kg kabudlay sa pagtanom. 

Ang saging ginatanom kg ginasagod tubtob magbunga sa sulod 
sg 8-12 ka bulan. Ginasagod ini paagi sa paghawan, pagkuha sg ramay / 
layong nga mga dahon kg pagbutang sg abono sa pulu-panahon. 

May iban nga ibaligya ang ila saging sa mga lokal nga ahente o 
komprador sg saging nga katulad man nila nga mga mangunguma. 
Baklon sa ila ang saging sa tag-P120.00-150.00 / pingkit. Presyo nga 
tuman ka barato kun ikumparar sa ginakita o kitaon sg mga komprador 
kag mga buyers / negosyante sa Syudad kg kabanwahanan. 

Samtang wala pa sg bunga ang saging, ang mga mangunguma 
nagasalig sa iban nila nga mga produkto para ibaligya katulad sg batwan, 
kawayan kg kopras nga tuman man ka barato ang pagpamakal sg 
komprador. 

Bahin sa mga Ahente Ang 
mga ahente o lokal nga mga 
komprador, mangunguma man 
nga may gamay nga kapital 
paagi sa pagpangutang sa 
Dungganon o PI kg iban pa nga 
asosasyon. 

May ara man iban nga 
nagabaligya sg ila kasapatan 
para ikapital sa pagpangompra 
sg saging. 

Sila ang nagapamakal 
sa produkto nga saging sg 
mangunguma dira mismo sa 
lugar sg mga mangunguma. 

Sa Brgy. XYZ may pito 
(7) ka lokal nga mga ahente nga 
kalabanan mga nahanunga sa 
nahanungang mangunguma. 


Nagapangompra sila sg kapin 
sa 2-20 ka pingkit kada semana 
nga ginabaligya / ginadeliber sa 


mga KOMPIAHOr Gai merkado sg 
Bear Brand. 


Sa idalum makita ang gasto 
kg kita sg mga ahente: 


Table1: 
Gasto Kita 
Saging - | Bili sg Saging - 
P120.00- | P180.00 - 200.00 / 
150.00 / | pingkit 
pingkit 

Bayad sa kargador - P30.00 / | Gasto - 

pingkit 160.00 - 190.00 / 
pingkit 

Trans sa balsa 10.00 / 

pingkit 

Total - P 160.00 - 190.00 / | Total - P 

pingkit 10.00 - 40.00 | 
pingkit X 20 pingkit = 
P400-800.00 l 
semana o P47.20 - 
P114.40 / adlaw 


Kun may 20 ka pingkit nga makompra ang 
ahente, may kitaon siya nga P400-800.00 / semana 
o P47.20 -P114.40 / adlaw. 

Samtang ang iban nga mga ahente direkta 
na lang nagabaligya sg ila saging sa Nissin City 
market kg sa pila ka mga barangays sini. Ang iban 
direkta nagalibod agud daku-daku ang ila kitaon 
kumparar sa kun ila ihandos sa komprador sa Bear 
Brand. May ara tag-P10.00, 15.00, 20.00 / sipi ang 
pagbaligya sa saging, depende sa klase. 

Sa ini nga pamaagi sa pagbaligya sg saging, 
may gastuhon kg kitaon ang mga ahente- 
manuglibod / baligya (halin sa 1 ka pingkit tubtob sa 
maksimum nga 12 ka pingkit nga amo ang 
masarangan sg ahente nga idisposar sa isa ka 
semana) nga: 


Table 2: 


Gasto Kita 


Bakal nila sg saging - | Baligya sg saging - 
P150.00/pngkt x 12 pngkt | P10.00/sipi x 30 sipi-P 


= P 1,800.00 300.00 x 12 pngkt = 
P 3,600.00 

Hauling Gasto - P225.00/pngkt 

50.00/pngkt x 12 pngkt = | x12 = P 2,700.00 

600.00 

Transportasyon - | Total - P75.00/pngkt 

20.00/pngkt x 12 pngkt = | =P_  900.00/semana o 

240.00 P128.00 / adlaw 

Arkabala - | Kun tag-P20.00 / sipi x 


5.00/pngkt x 12 pngkt- 
60.00 


30 sipi x 12 pngkt = P 
7,200.00 


Total -P | Total - P 375.00/pngkt 

225.00/pngkt x 12pngkt= | x 12 = P4,500.00 / 

P 2,700.00 semana o P642.00 / 
adlaw 


Sa iya ganansya kuhaon niya diri ang iya 
kaon nga indi magnubo sa P100.00 / adlaw. May 
panahon nga ang isa ka pingkit, ilabe na ang 
segunda o tersyera klase, nagaunod masobra 30 ka 
sipi. Sa kabilugan, mas daku ang ila kitaon kun iretail 
ang saging, galing lang kay makaon ang bilog nila 
nga semana para lang diri. 


Ang PAGHIMAKAS T 


Halos kalabanan sa masobra 15 ka mga 

ahente mga masa. Gani, indi sila budlay mahiusa sa 
paghangyo sa mga komprador sa pagpataas sa 
presyo sg saging, bangud sila man nagasuprer sg 
tuman ka nubo nga pagpamakal sg mga komprador 
sg ila saging. 
Bahin sa mga Komprador Sa merkado sg Bear 
Brand may 15 ka mga komprador sg saging. 
Makakompra sila sg kapin sa 8 tubtob 80 ka pingkit 
kada semana ilabe na kun hamugasa ang saging. 
Halin sa P150.00 - 300.00 / pingkit ang ila 
pagpamakal sg saging sa mga ahente kg 
mangunguma-prodyuser sg saging nga ila ginadala 
sa mga merkado sg 4 ka banwa kg syudad. 
Ginabaligya naman nila sa mga buyers o suki nila sa 
banwa kg syudad sa tag-P300-350/pingkit ukon sila 
mismo ang nagaretail sa presyo nga nasambit sa 
ibabaw (Table 2). 

Kalabanan sa mga komprador 
nagapangutang man sa PI kg Dungganon para sa ila 
kapital pangompra. Kag kalabanan man sini sa ila 
wala pa malab-ot sg rebong kahublagan. 

May panahon nga may nagapangompra sg 
saging sa merkado sg Bear Brand nga taga-Bacolod 
City sa mas taas tani nga presyo. Apang 
ginapunggan sila sg mga komprador sa Bear Brand. 

May isa ka daku nga komprador nga sarang 
makakompra 40-80 ka pingkit kada semana sa tag- 
P200.00-250.00 / pingkit. Ginabaligya niya ini sa 3 
ka banwa sa tag-P300-350.00. Kag may panahon 
nga nagalab-ot sa P400-450.00 / pingkit. Ari ang iya 
kitaon kg gasto sa bisan 40 na lang ka pingkit kada 
semana: 


Table 3: 
Gasto Kita 
Presyo sg saging | Presyo sg 
- P 200.00 / Saging - P 
pingkit x 40 = 300.00/ 
P8,000.00 pingkit x 40 
P12,000.00 
Transportasyon - | Less Gasto 
10.00 / pingkit x 225.00/ 
402 400.00 pingkit x 40 
9,200.00 
Arkabala Total 
- 5.00 / -P 75.001 
pingkit x 40 = pingkit x 40 
200.00 =P 
2,800.00 
O P 400.00 / 
adlaw 
Hauler Kun 80 ka 
- 10.00/ pingkit / 
pingkit x 40 = semana = P 

400.00 5,800.00 / 
semana o P 
824.50 / 
adlaw 

Pagkaon 

= 200.00 

Total 

- P 225.00 / 

pingkit x40 = 

P9,200.00 


May panahon nga ginabakal nila sa tag- 

P250.00 / pingkit ang saging sg mga ahente. Pero 
ibaligya naman nila ini sa mga buyers sa tag- 
P350.00 tubtob P400.00 / pingkit. Buot hambalon, 
nagapabilin sa P75.00 / pingkit ang ila minimum nga 
ganansya sa kada pingkit. Buot man hambalon nga 
bisan pataasan nila ang pagbakal sg saging sg mga 
mangunguma indi maapektuhan ang ila kita o 
ganansya, kag kun maapektuhan man, gamay lang 
ang mabuhin. 
Bahin sa mga Buyers / Negosyante Ang mga 
buyers nagapuyo sa 4 ka syudad kg banwa. 
Ginabaligya naman nila ang saging binilog sa mga 
merkado sini nga mga banwa sa tag-P2.00 - 2.50 / 
dawin o bilog. Ari ang ila gasto kg kitaon bisan sa 
gintantya nga 20 ka pingkit sa isa ka semana ang ila 
mapaubos: 


Table 4: 
Gasto Kita 
Presyo sg saging - | Saging - 
P300.00/pingkit x 20 pingkit = P | 400 pcs/pngkt x P2.00/pc = 
6,000.00 P800.00x20pngkt-P16,000. 
00 
Transportasyon - | Gasto (dala pagkaon) 
20.00/pingkit x 20 pingkit = | = 335.00x20pngkt- 
400.00 7,400.00 
Arkabala - | Total 
5.00/pingkit. Xx 20 pingkit = | = P 8,600.00 
100.00 
Kalburo - | Less 10% damages sg 
10.00/pingkit. x 20 pingkit = | 8,000 pcs = 
200.00 P 1,600.00 
Pagkaon - P100.00 / 
adlaw x 7 adlaw_ = 700.00 
Total - P 
335.00/pingkit x 20 pingkit =P 
6,700.00 
+ P 700.00 (pagkaon) = P 
7,400.00 


Sa kabilugan, daku ang kitaon sg mga buyers 
sa ila pagbaligya sg saging ilabe na kun abre na ang 
galing katulad subong kag ilabe na kun Disyembre. 
Gamay ila kita kun sirado galing (June-September) 
bangud wala kaayo sg bakal, gani nagakaladunot 
man ang ila baligya nga saging. 

Sumada Kun sumahon, ari ang average nga kita 
kada pingkit kg kada adlaw sg kada sektor sa 
negosyo sg saging mangunguma-prodyuser, 


ahente, komprador kg buyers: 


Sektor 


Kita kada | Kada Adlaw 
Pingkit 
Mangunguma-Prodyuser P 23.30 — | P 46.60 - 
P 40.00 80.00(kun may 
2-3 ka pingkit 
nga mabaligya 
kada semana) 
Ahente P 40.00 - | P 47.20 - 
P375.00 114.40 
P 642.00 
(retail) 
Komprador P 75.00 - | P 400.00 - 
P375.00 824.50 
(40-80 ka 
pingkit) 
Buyers P 465.00 | P 1,000.00 (sa 
20 ka pingkit) 


Sa ini nga kahimtangan, makatarungan lamang 
nga magdemanda ang mga mangunguma 
prodyuser nga pataasan ang presyo sg ila saging 
bisan sa P50.00 kada pingkit sa minimum. 

Ini nga demanda angay lang i-address sa mga 
komprador kg buyers nga amo ang nagakita sg daku 
halin sa ila manubo nga pagpamakal sa mga ahente 
kg mangunguma. 

Iban pa nga Isyu Ang isa pa ka kaangot nga 
problema nga apektado ang mga prodyuser- 
mangunguma, ahente, komprador kg posible mga 
buyers amo ang mahimuslanon, tuman ka taas nga 
interes sa usura sg PI kg ilabe na sg Dungganon. 

Diri sila nagahulam sg ila kapital kay kuno 
makabulig sa ila kg nubo lang ang interes. Ari ang 
inisyal / parsyal nga SI nga nakuha. 

Suno sa isa ka komprador / manuglibod sg 
saging, sugod sg naghulam sila sa Dungganon, 
pressured gid sila kada semana nga magpangita sg 
ibayad sa Dungganon. Indi na sila makaobra sa ila 
kaugalingon nga uma gani mapilitan sila nga 
magbakal na sg ila pangkonsumo nga bugas. Nga 
samtang sg wala pa sila nakahulam sadto sa 
Dungganon, makakaon kg makapaeskwela man 
sila sg ila kabataan, makapangompra saging kg 
makaobra pa sa ila uma. 

Suno sa ini nga komprador, naghulam siya sg 
P25,000.00 nga bayran sa 6 ka bulan o 25 ka 
semana sa P1,300.00 / semana. Sa pagbaton niya 
sg iya ginhulam, ginbuhinan na ini sg P2,000.00 
bilang interes. Buot hambalon, nagabayad siya sg 
kabilugan nga P32,500.00 plus ang P2,000.00 nga 
una na ginbuhin equals P34,500.00. Ibuhin diri ang 
P80.00 / semana nga nagakadto sa ila kaugalingon 
nga alkansiya. Buot hambalanon, ibuhin diri ang 
P1,920.00 nga iya savings, gani nagabayad 
lamang siya sg P32,580.00 sulod sa anum ka 
bulan. Sa P32,580.00 ibuhin ang P25,000.00 
kapital (gin-utang), may interes ini nga P7,580.00 o 
30% interest. 


Nagabayad sila sg halos 30% nga interes sa 
kwarta nga ila ginahulam sulod sa 6 ka bulan. Sa 1 
ka tuig halos 6096 gid ang interes. Tuman ini ka 
taas kg nagabayolar sa laye mismo sg 
reaksyonaryong gobyerno sa pagpausura. Kag 
ilabe na gid sa rebong gobyerno nga nagatugot 
lamang sa 3-6% nga interes kada tuig sa usura, o 
indi magtaas kay sa bangko nga interes sa usura. 
Suno sa ila may hospitalization insurance sila. 
Ginagrupo sila nga nagapanghulam kag kun ang 
isa indi makabayad, koberan sg iya grupo. 
Paneguro ini sg Dungganon nga mabayran gid sila. 

Sa ini nga isyu, pwede mahiusa ang 4 ka 
sektor sa saging nga negosyo para magdemanda 
sa pagpanubo sg usura ang Dungganon. Kag 
kadungan sini ang pagkumbinsi sa mga 
mangunguma-prodyuser para sa pagsavings paagi 
dira sa ila Asosasyon sg Pungsudnon nga 
Kahublagan sg Mangunguma (PKM) bilang ila 
Kooperatiba. 

Ang kahimtangan sg tuman ka nubo nga 
pagpamakal sg mga komersyante sa produkto sg 
mangunguma katulad sg saging, dagway sg 
nagalala nga pagpanghimulos mala-pyudal sa 
kaumhan. Wala sg kontrol ang mga mangunguma 
sa presyo sg ila produkto bangud sg pagmanipular 
sg mga komersyante nga amo ang dominante nga 
sahi sa kaumhan kg sa merkado. AP 


PAHAYAG SG APOLINARIO GATMAITAN COMMAND - NEGROS ISLAND 


BAGONG HUKBONG BAYAN 


APOLINARIO GATMAITAN COMMAND 
NEW PEOPLES ARMY (NP4) 


kaaa IM AGE 


SUBPOENA KG WARRANT OF ARREST BATUK SA NAGPATAY KAY JUDGE HENRY ARLES, 
GINPAPANAUG SG REBOLUSYONARYONG KORTE SA ISLA SG NEGROS 


Ang Apolinario Gatmaitan Command sg New 
People's Army (NPA) nagapahibalo sa pumuluyo 
nga ginpapanaug na sini ang mando sa tanan nga 
naidalum nga kumand kg yunit sg NPA sa paglunsar 
sg Pulis nga Operasyon sa pag-aresto nanday John 
Paul Alvarez, Vice-Mayor sg Ilog, Negros Occidental 
kag mga inbolbadong miyembro sg Revolutionary 

Proletarian Army (RPA) nga sanday Rustom Poro, 
Marvin Salve, Jessie Daguia, Eddie Fortunado, 
Alejandro Capunong kg Gerald Tabujara kg 
Emmanuel Medes nga isa ka government employee, 
bilang prinsipal nga mga suspek sa pagpatay kay 
Judge Henry Arles sg Kabankalan City. 

Ang ini nga arrest operation sg NPA naghalin 
sa mando sg Rehiyonal nga Korte sg Pumuluyo nga 

amo ang mataas nga Rebolusyonaryong Korte sa 
Negros nga nagrebyu sa desisyon nga ginhimo sg 
Korte sg Pumuluyo - Southwest Negros sandig sa 
ginsumiter nga investigation report halin sa espesyal 
nga yunit sg NPA sa idalum sg Armando Sumayang, 
Jr. Command, matapos ang ginhimo sini nga maid-id 
nga imbestigasyon kg pagtipon sg mga ebidensya 
bahin sa nasambit nga krimen sg pagpatay. 

Ginasummon sg rebolusyonaryong korte si 
Genaro “Lim-ao” Alvarez, anay Vice-Governor sg 
Negros Occidental bangud kinahanglan siya 
magpaathag kg sabton ang ginpasaka nga 
complaints nga may ara siya hibalo bahin sa plano 
sg iya anak nga si John Paul Alvarez para sa 
pagpatay kay Judge Arles kag may ara siya ginhimo 
nga maniobra agud punggan ang pagpangibabaw sg 
hustisya kg agud proteksyunan ang iya kriminal nga 
anak. 

Ang mga pahayag sg mga testigo kg natipon 
nga mga ebidensya nagapamatuod sg nangin papel 
ni John Paul Alvarez bilang mastermind kg financier 
sa diin naghalin sa iya ang mando kg pondo 
pinansyal para sa binayaran nga mga miyembro sg 
RPA nga amo ang nagpatigayon sa pagpatay kay 
Judge Arles. 

Motibo sg nasambit nga krimen sg pagpatay 
amo ang grabe nga pagdumot sg pamilya Alvarez 
batuk kay Judge Arles, nga ila ginkabig nga threat sa 
ila political dominance sa 6" Congressional district 
bangud sg paglunsar ni Philip Arles, anak ni Judge 
Arles , sa pagka-Congressman sa tion sg 2 ka 
nagligad nga eleksyon. Ila man ginsuspetsahan ang 


pamilya Arles nga may kahilabtanan sa gin-file sa 
Ombudsman nga kaso sg korapsyon batuk kay John 
Paul Alvarez. Akig man ang mga Alvarez sa 
ginpakita ni Judge Arles nga simpatiya kg 
pagsuporta sa mga isyu kg demanda sg hustisya sg 
mga biktima nga imol nga mangunguma kg 
mangingisda batuk sa  landgrabbing, mining 
operation, kg pasismo militar sa 6" district. 

Samtang, kaladlawan apang makaulugot ang 
pagdismiss sg Department of Justice (DOJ) sa kaso 
batuk sa ila ni John Paul Alvarez, Lim-ao Alvarez kg 
Jerry Tabujara sa pagpatay kay Judge Arles. 
Samtang ginpadayon ang kaso batuk sa pito (7) nga 
mga  kriminal-suspek. Kaladlawan 8 8 bangud 
nagahublas sg iya kaugalingon ang sistema sg 
hustisya nga pabor lamang sa kwartahan kg mga 
poderoso. Makaulugot bangud nagapabilin nga 
wala'y hustisya ang kamatayon sg isa ka 
makatarungan kg mabuot nga alagad sg hustisya. 
Ang nagapamatbat para sa hustisya, wala sg 
naaangkon nga hustisya sa isa ka mapiguson kg 


mahimuslanon nga sistemang mala-kolonyal kg 
mala-pyudal. Daw ano nga irony! 
Ginapanawagan ang pumuluyo nga 


maghatag sg impormasyon kg iban nga suporta sa 
NPA para sa madasig nga pag-aresto sa mga 
kriminal-suspek. 


Sgd. JUANITO MAGBANUA II 
Spokesperson, AGC-Negros Island 


PAHAYAG SG NATIONAL DEMOCRATIC FRONT OF THE PHILS. (NDFP) -Negros Island 


NATIONAL DEMOCRATIC FRONT OF THE PHILIPPINES 
Negros Island 


PUBLIC PRIVATE PARTNERSHIP NI P-NOY, KALBARYO SG PUMULUYO 


Nag-arangkada na sa pagpanghalit ang Rehimen US-Aquino 2 nga programa sg Public-Private 
Partnership sa idalum sg Philippine Development Plan (PDP), nga duso sg imperyalistang neo-liberal nga 
polisiya. Matapos ang Mayo 2013 nga eleksyon, wala'y pagpangduha-duha ginduso ang mga regulasyon kg 

patakaran sg deregulasyon, pribatisasyon, liberalisasyon kg denasyunalisasyon. Makaluluoy nga si Juan, 
Pedro, Juana kg si Maria ang nagapas-an sg kalbaryo sini tanan nga nagaigo indi lang sa kasyudaran, kundi 


hasta na sa kabukiran. 


1. Tuman ka init ang lokal nga isyu sg plano nga 
pagsulod sg Bacolod City Water District (BACIWA) 
sa isa ka joint-venture agreement upod sa Miya- 
Maynilad. Ang Maynilad Water Services ginapanag- 
iyahan ni Manny Pangilinan nga isa ka daku nga 
komprador burgesya nga ginapaboran sg US-Aquino 
nga Rehimen (financier ni P-noy sa eleksyon). Siya 
man nagapanag-iya sg Smart Communications, 
Philex Mining Corp., kag sining ulihi, ang Riverside 
Medical Center diri sa Bacolod kag iban pa nga 
dalagku nga negosyo. Nagkomboya si Manny 
Pangilinan sa Miya nga ginapanag-iyahan sg isa sa 
pinakadaku nga negosyante sa tubig kg bangko sa 
Israel, ang Arizon Group of Companies. Ginapanag- 
iyahan ini ni Sharry Arizon nga isa ka American - 
Israeli national, isa sa pinakamaimpluwensya nga 
babaye sa bilog kalibutan. 

Sa joint venture nga ini sg mga lokal kg 
internasyunal nga kapitalista, pat-ud pugaon gid sini 
ang pumuluyo para makapatubod sg dalagku nga 
ganansya gikan sa isa sa pinakasandigan nga 
kinahanglanon sg tawo - ang tubig. 

2. Korporatisasyon o pribatisasyon man ang 
tawag sa eskema nga ipaidalum ang Corazon Locsin 
Memorial Regional Hospital, isa lang ang tuyo sini , 
ang pagdula sg serbisyo sg gobyerno sa pumuluyo 
kabaylo sg paghatag ligwa sa pag-angkon sg 
dalagkung komprador burgesya kg dumuluong 
kapitalista sg superganansya gikan sa ikaayong- 
lawas sg pumuluyo. 

Indi sabat ang pag-angkon sg pumuluyo sg 
PhilHealth Card para makaangkon sg libre nga 
serbisyo. sa 'ikaayong-lawas ang  pumuluyo. 
Magluwas nga pakitang-tawo lamang ini nga 
proyekto sg mga politiko sa 
panahon sg eleksyon, mataas naman ang balayran 
antes maka-avail sg serbisyo sg PhilHealth. 

3. Magluwas sg wala'y hunong nga pagtaas 
sa presyo sg langis bangud sg Oil Deregulation Law, 
nga nagaapekto sa tanan nga bahin sg 
pagpangabuhi kag sa tanan nga sektor sg sosyedad, 
ginaigo naman karon ang mga drivers sg bag-o nga 
patakaran sa pagphase-out sa daan nga mga 
salakyan, mataas nga multa sa mga bayolasyon kg 
iban pa nga mga patakaran sg LTO kg Rehimen 
para pugaon ang mga drivers agud makapatuhaw sg 
pondo nga gin-ubos sa panahon sg eleksyon. 

Ang pagphase out sa daan nga mga 
salakyan kg islan sg mga bag-o nga modelo sg mga 

salakyan, kabahin lamang sg import liberalisasyon 
nga patakaran sg gobyerno, agud himuon nga 
tambakan ang Pilipinas sg mga nagasinobra / 
ginapang-imbak sa bodega nga mga salakyan sa 
Estados Unidos, Germany kg Japan, bangud sg 
tuman ka sobra nga produksyon sg salakyan nga 
indi naman makaya baklon sg ila mga pumuluyo nga 
nagakawad-an man sg trabaho bangud sg 
depresyon nga ginaeksperyensyahan karon ilabe na 
sg Estados Unidos sg America. Sa mga pantalan sa 
Estados Unidos ginatampok ang mga surplus nga 
salakyan ilabe na sg Ford Company kg ilabe na nga 
ang mga mamumugon sg Ford ang nagalunsar sg 
strike para sa demanda sa pagpataas sweldo. 

4. Dugang pa, lapnagon ang demolisyon sa 
imol-nga-taga-syudad bisan diin nga bahin sg 
pungsod Pilipinas agud hatagan sg ligwa ang 
pagsinulpot sg mga matag-as, state-of-the art nga 
mga edipisyo sg mga dumuluong kapitalista kg mga 
komprador burgesya. Patindugan ini sg mga hotels, 
gulf and recreation sites, cyber centers, casinos, 
commercial buildings, malls kg iban pa nga 
nagaserbe para sa negosyo sg mga dumuluong nga 
portfolio inbestors. Para sa ila, masakit sa mata ang 
talan-awon nga mga iskwater. 

Kun may relocation sites man nga ginahatag 
ang gobyerno, kulang naman ini sa social services 
kg ang iban gani nangin negosyo pa dugang sg 
National Housing Authority bangud imbes libre ang 
pabalay para sa mga pigado, balayran gihapon sa 
mataas nga presyo ang amo nga mga residensya. 

5. Sa kabukiran, ang denasyonalisasyon kg 
liberalisasyon sa pagmina nangin todo-larga sa 
idalum sg Aquino nga rehimen. Sa bilog Pilipinas, 
may kapin 9 milyones ektarya sg kadutaan ang 
gintugutan sa Financial and Technical Assistance 
Agreement (FTAA). Sa Negros, may kapin sa 55 ka 
mining applications nga ang iban naaprubahan na kg 
may mga exploration applications kg operations na. 
Halos nalikop ang Isla sining mining ilabe na sa 
CHICKS area (Southwest) sg Negros. 

Indi pa kontento sa paghatag pabor sa mga 
dalagkung komprador burgesya kg dumuluong 
monopolyong kapitalista, dugang pa ginabuksan ang 
Isla sa mga plantasyon pang-export katulad sg 
Palma (Rain Trust Corporation, USA), logs and 
timber (Mosser foundation), pinya, saging (Dole 
Phils.) kg iban pa. 

Ang KReporestasyon nga programa sg 
Department of Environment and Natural Resources 
(DENR) nangin problema na gid karon sg pumuluyo 
ilabe na yadtong mga nagkooperar sa reporestasyon 
bangud ang iban tubtob karon wala pa mabayran sg 
ila share sa kahoy kag labi sa tanan, ginakulang na 
sa ila dutang pangabuhian. 

6. Lapnagon man ang pagpangkansela sg 
CLOA sg mga benepisyaryo sg Comprehensive 
Agrarian Reform Program (CARP) sa bilog Isla ilabe 
na sa Norte sg Negros. Sa mga Syudad sg 
Kabankalan kg Himamaylan, magluwas nga 
ginapangkansela na ang mga CLOA sg mga 
beneficiaries, gina-convert pa ang  kadutaan 
agrikultural padulong sa komersyal kg industriyal 
agud hatagan ligwa ang Airport kg commercial and 
recreational facilities nga proyekto sg Zayco-Alvarez 
nga hubon. Bangud sini, libo ka pamilya ang 
madulaan sg pangabuhian kg madulaan sg puluy-an. 

Dugang pa ang Negros First Policy ni 
Maranon nga amo ang lokal nga dagway sg Public 
Private Partnership sg US-Aquino2 nga Rehimen. 
Demolition, dislokasyon, ejection, gutom kag dugang 
nga kapigaduhon ang resulta sini tanan. 

Apang sabat sg gobyerno, OPlan Bayanihan, 
para sa kauswagan kg kalinong. Todo larga ang 


BALITA 


militarisasyon sa mga lugar nga ara ang programa 
kg proyekto sg (gobyerno katulad sg mina, 
reporestasyon, CARP / CARPER, agrikultural nga 
plantasyon kg eco-tourism projects. Papel sg AFP 
nga ipaseguro ini nga mga proyekto bisan pa sg 
pagbayolar sini sa economic and socio-political 
rights sg pumuluyo nga nagapamatuk sini nga mga 
proyekto. Ginaupdan ini sg mga pagpanginto kg 
pagpaniplang sa pumuluyo paagi sa ila mga 
Community Peace and Devlopment Teams (CPDT). 

May  kalinong bala kun ang mga 
mangunguma wala sg duta nga ulumhan? May 
kauswagan bala kun ang palibot ginawasak sg mga 
makahalalit nga mina kg mga plantasyon? May 
kalinong bala kun wala sg kalan-on ang isa ka 
pamilya? May kauswagan bala kun ang pumuluyo 
nagapabilin nga ulipon sa kapritso sg mga poderoso 
kg mga manggaran? 

Handum naton ang matuod nga kalinong kg 
kauswagan. Ang kalinong nga indi makita sa patyo o 
sementeryo, kundi kalinong nga nakabase sa social 
justice. Nga  maangkon lamang paagi sa 
pagrebolusyon, pag-uyat sg hinganiban agud 
wasakon ang mahimuslanon nga sistema paagi sa 
pagsulong sg demokratikong rebolusyon sg banwa 
nga may sosyalistang perspektiba. 


Sed. Frank Fernandez 
Spokesperson, NDFP - Negros Island 


PAGKAHUBLAS SG MASKARA SG RPA-ABB, LUBOS NA 


Ginbuyagyag sg Media 
Bureau sg Apolinario Gatmaitan 
Command - Isla sg Negros 
paagi kay Amos Sierra ang 
pagkumpleto na sa paghublas 
sa pagpakuno-kuno sg 
Revolutionary Proletarian Army 
— Alex Boncayao Brigade 
(RPA-ABB) nga madugay na 
nga nagsurender kg 
nagakolaborar sa 
reaksyonaryong gobyerno. 
Suno kay Sierra, sila 
mga masupog nga instrumento 


Ang PAGHIMAKAS 


sg reaksyonaryong estado kag 
Armed Forces of the Philippines- 
Philippine National Police (AFP- 
PNP) para sa “counterinsurgency 
campaign” batuk sa 
rebolusyonaryog kahublagan, sa 
idalum sg Oplan Bayanihan nga 
kampanya militar. Ang mga 
armas nga peke nila ginsurender 
liwat nga gin-armas pabalik sa ila 
sg AFP para gamiton sa counter 


insurgency, pang-augment sa 
AFP halin pa sa nagligad. 
Dugang pa, sandig sa 


pamahayag sg ila Presidente 

nga si Gilbert 
Arsenal kag 
Marlon delos 
Santos, 
Secretary sg 
KAPATIRAN 
- bag-ong 
ngalan sg 
RPA-ABB, sa 
iya pahayag “mahimo sila mag- 
angkon gihapon sg armas sa rason 
sg seguridad....”. Kabahin na sila sg 
pwersa sg reaksyonaryong estado 
sa pagpaki-away batuk sa BHB. 

Sang paggwa na nila sa 
rebong kahublagan, nangin 
bandido kg mersenaryo na ang 
gwa sg RPA. Nahimo sila nga 
pribadong mga amy sg 
dalagkung aseyendero sa 
Negros, komprador burgesya kg 
burukrata kapitalista. Sining 
pinakaulihi, naathag na gid ang 
ila pagka-bayaran nga goons sa 
pagpatay nila kay Judge Henry 
Arles kabaylo sg ginaalegar nga 
pagabayad sini sa ila ni John 
Paul Alvarez, anay Mayor kg 
karon Vice-Mayor sg Ilog kg anak 
sg anay Bise-Gobernador sg 
Probinsya. Pati si Lim-ao Alvarez 
nga anay Bise-Gobernador kg 
Jerry Tabujara, Vice -mayor sg 
Cauayan, ginaalegar nga may 
kahilabtanan man sa amo nga 
pagpatay. 


Inbolbado man ang RPA 
sa mga pagpang-agaw duta sg 
mangunguma, hold-up, extortion, 
pagpamatay kg iban pa nga 
kriminalidad. Sa mga kaso sg 
extra-judicial killings (ejk), may 
kahilabtanan man sila bilang 
tigpatuman sg pagpatay sg mga 
nakalista sa AFP hitlist. 

Sa paghatag pabor karon 


sg Aquinong rehimen sa mga 
social-democrats kg mga 
rebisyunistang traidor, 


ginatawtawan sila sg posisyon sa 
Kongreso paagi sa ila Partylist 
nga Abang Lingkod nga si 
Stephen Paduano alias Carapali 
Lualhati ang numero uno nga 
nominee. 

Paagi sa pagsurender kg 
pagtapos na sg ila peacetalks sa 
gobyerno, benepisyaryo sila sg 
proyekto sg gobyerno nga kontra- 


pumuluyo kg ginakoberan sg 
PAMANA-CIDDS kg iban pa nga 
proyekto kun maaprubahan ang 
mga proyekto nga ginapoproner sg 
Office of the Provincial Advisers on 
the Peace Process (OPAPP). Pat- 
ud, amo naman ini ang rason sg 
pangsulod nga inaway sa ila 
hanay,kun indi mapartidahan ang 
tanan. AP 


MADINALAG-ON NGA SILOT-AMBUSH GINLUNSAR SG 
ARMANDO SUMAYANG, J R. COMMAND - NPA! 


GGin-ako sg Armando Sumayang, Jr. Command sg New People's Army - Southwest Larangan 
Gerilya paagi sa ila spokesperson nga si Andrea Guerrero, ang pagsunog sa bunkhouse kg kagamitan sg 
Philex Mining Corp. sa So. Omas, Brgy. Camindangan, Sipalay City sadtong gab-i sg Mayo 3, 2013 kg ang 
pag-ambush sa isa ka yunit sg nagreinforce nga 47" IB halin sa ila Detachment sa So. Camansi, sa amo 


nga sityo sg ginsunugan. 


gihapon nga barangay, sadtong Mayo 4, 2013 sa amo gihapon 


Isa ka Kubota Generator Set, bunkhouse kag pila pa ka 


a WE A Vh, kagamitan sa ila makahalalit nga operasyon ang ginsunog. Sa 
a A i "ambush nakumpiska sa mga Army ang isa (1) ka K3 
Machinegun, apat (4) ka M16 Armalite Rifle, 1 ka M14 Rifle, 
libuan ka mga bala, military bags kag iban pang kagamitan 
militar.rasyon. Bangud sg kadaku nga sorpresa sg naambusan 
nga Army, ang iban wala na nakapalupok kg nagpalagyo. 
Ginapahinumdum ni Andrea Guerrero ang pasulit-sulit 
nga pagpaandam sg NPA sa mga dalagku, nakatuon-sa- 
eksport kg ginapanag-iyahan sg dumuluong nga minahan nga 
untaton ang ila operasyon kag maghalin sa mga kadutaan diin 
nagatuga sg grabe nga kahalitan sa mga pangabuhian sg 
mangunguma kg kapalibutan, nagabutang sa katalagman sa 
kabuhi kg ikaayong-lawas sg mga pumuluyo. Indi pa madugay, 
isa ka trabahante sg Philex sa Sitio Bulog ang napatay sg. 


ATON) ej 
“Gng 4 Tan 


Ang PAGHIMAKAS HULYO 2013 


23 


naigo sg kilat samtang nagaobra. 

Suno pa sa pahayag, magluwas sa indi 
tayuyon nga obra, manubo nga sweldo kg wala'y 
benepisyo atrasado pa ang pagpangsweldo. Ang 10 
ka sityo sg Brgy Camindangan nga may 158 ka 
bubong kg may 898 nga populasyon nga nagalapad 
sg 1,400 ektarya nga ginatamnan sg humay kg mais 
(60 ektarya), linibo ka punuan sg kape nga pila ka 
tonelada ang produkto, saging nga ginakuhaan sg 6- 
7 ka tonelada kada semana, kg 30 ektarya nga 
tabakuan lakip sa apektado sining mina. 

Samtang, sa Brgy. Manlocahoc, 
Cabadiangan, kg San Jose, Sipalay City kg Brgy 
Camalandaan, Cauayan, 13 naman ka sityo nga 
may 234 ka bubong kg may populasyon nga 1,459 
sini ang apektado nga nagalapad sg 1,976 ektarya 
nga ginatamnan sg humay, mais, saging, kape kag 
iban pa. Lakip na diri ang malapad pa nga lasang sg 
Brgy. Camalandaan nga kabahin sg Watershed Area 
sg Cauayan. 

Gin-ambush ang tropa sg 47” IB PA bangud 
maathag ini nga nagadepensa sa interes sining 
makahalalit nga minahan. 


Ikatatlo 
na ini ka 
higayon nga 
ginsilutan ang 
Philex Mining 
Corp. Ang una, 
sadtong Hunyo 
23: 2008, 
ikaduha sg 
Hulyo 6, 2011 
kg sg Mayo 3, 
2013. 

Kasugpon sg nga taktikal nga mga 
opensiba sg NPA sa Southwest, ginlunsar man sg 
isa ka yunit sg NPA sa larangan ang pagtigayon sg 
mga tsekpoynts sa karsada sg Interyor nga 
barangay sg Ilog kg Kabankalan City, sadtong Mayo 
6-8, 2013. Nakahibalo ang Army sa Detachment sg 
Pinggot, Ilog nga may mga NPA sa erya nila, apang 
wala sila naghulag bangud hadlok nga maambusan 
man katulad sa 47” IB. AP 


ini 


Kumperensya sa Sanga sg Partido sa Lokalidad kgTsapter sg Pambansang 
Katipunan ng Magbubukid (PKM), Mabinungahon nga Natigayon 


SBanivikanis ang gintigayon nga 
Kumperensya sg mga Sanga sg Partido sa 
Lokalidad (SPL) kg sg Pambansang Katipunan ng 
Magbubukid (PKM) sa isa ka Larangan Gerilya sa 
Isla sg Negros, sadtong Hunyo 15-17 kg 22-23, 2013 
apesar sg wala'y untat nga military operation kg 
mabunok nga mga pag-ulan dala sg bagyo. 
Gintalakay sa amo nga Komperensya ang 


sa komunidad kg ang Plano sa Paghulag. 

Nakita sa amo nga Kumperensya ang pila ka 
mga problema sa pagtungod sa mga buluhaton, 
kakulang sa kahanas sa pagpamuno kg sa kolektibo 
nga pagpamuno sg SPL kg PKM sa baryo kg ang 
kakulang kapagsik sg mga organisasyon masa 
bangud sg maninit nga mga kahublagan masa. 
Matapos matumod ini nga mga kakulangan kg 
limitasyon paagi sa ila report kg pagsaway kg 
pagsaway sa 


pahayag sg Partido FT RNY IN ji- i ; 

Komunista sg Pilipinas 5f AG kaugalingon,  gintumod 
(PKP) sa ika-44 nga \ | fa j | gilayon. ang mga 
Anibersaryo sg New ; nagapanguna nga 
People's Army (NPA) nga “Y 15 buluhaton sulod sa 
may pagtum-ok sa 10 ka anum (6) ka bulan. 

Mapang-away nga Ang Kumperensya 
Buluhaton, Review sg sg SPL gintambungan 


Nagligad nga Program kg 
Reporting sg tagsa ka SPL 
kg PKM Chapter kag sa 
katapusan gintalakay ang 
lokal nga kahimtangan angot 
sa mga isyu nga nagaluntad 

sg mga Sekretaryo kg 2 
ka Tal-os sekretaryo sg 
kada baryo. Samtang 
ang Kumperensya sa 
PKM gintambungan 
naman sg mga Tsirman 
sg Lubos Asosasyon 

Masa (LAM) kg Komite sa Pag-organisa sa Baryo, 
mga Bise-Tsirman sa Organisasyon, Edukasyon kg 
Depensa. 

Malipayon kg puno sg determinasyon ang 
mga delegado sa Kumperensya bangud sg nalab-ot 
nga paghiliusa sa hanay sg Partido, Hukbo kg 
organisasyon masa agud ipatuman ang nahiusahan 


nga mga buluhaton bisan pa uga kg mga utanon 
ang sud-an kg tinanok nga mais ang pagkaon. Yabe 
ini nga mga buluhaton para sa pag-abanse sa 
estratehikong pagkapatas. AP 


DAYALOGO SA PATAAS SWELDO NAGMADINALAG-ON 


Mladinalag-on ang gintigayon nga dayalogo sg 
masobra isa ka gatos nga mamumugon sa uma sa 
Guihulngan City, Sentral Negros sadtong Abril 20, 
2013 sa pagpanguna sg KAUGMAON, ang legal nga 
organisasyon sg mga mangunguma kg mamumugon 
sa uma. 

Sa amo nga 
dayalogo 8 nag-atubangay 
ang mga mamumugon sa 
uma sg 5 ka Baryo nga 
may 22 ka sityos, paagi sa 
ila negotiating panel kg 
ang pulo (10) ka 
dalagkung agalon 
mayduta sa pagpanguna 
ni Reyes (Mayor sg 
Guihulngan), Bustamante, 
Jover kg iban pa. 

Resulta sg amo 
nga dayalogo, nagsaka 
ang inadlaw nga suhol sg mga mamumugon sa uma 
sa P20.00 - 70.00 / adlaw. Sa guna, halin sa 
P60.00-80.0 nahimo nga P100.00, sa arado, halin sa 
P120.00 nahimo nga P150.00: kag sa karga-tapas, 
P180.00 nahimo nga P250.00. Masobra 450 ka 


pamilya ang nakabenepisyo sa amo nga pagsaka 
sa sweldo. 

Kun tuman ka nubo wala sg benepisyo, wala 
nagasunod sa Taripa sa Obrahanay nga gintalana 
sg Department of Labor (DOLE) ang mga agalon 
mayduta, mas manubo pa gid ang ginabaton sg mga 
babaye nga mamumugon 
sa uma halin sa P70.00 
nahimo nga P80.00. 

Bisan pa man 
tuman ka nubo gihapon 
ang amo nga sweldo sg 
mga mamumugon sa uma 


kun ikumparar sa 
gintalana sg National 
Economic Development 


Authority (NEDA) nga cost 
of living sg isa ka pamilya 
nga P1,034.00 kada 
adlaw, malipayon kg 
bugalon ang mga 
mamumugon sa uma nga sa ila hugot nga 
paghiliusa, detreminasyon kg kaisog, nakaangkon 
sila sg mga kadalag-an.AP 


Kahublagan-welga sg mamumugon nagtay-ug sa gahum sg kapital 


Maabaskog nga  ginpamatukan sg mga 
organisadong mamumugon ang halit bunga sg union 
busting kg unfair labor practices sa pila ka kumbuyahan 
sa Bacolod kg Talisay Cities. Sa idalum sg rehimen US- 
Aquino ginpa-igting pa sg Department of Labor and 
Employmen (DOLE) ang labor flexibility kag 
kontraktwalisasyon nga pabor sa mga hakugan nga mga 
kapitalista. Madamo sg mga mamumugon sa Bacolod 
Colombia Marketing, First Farmers Sugar Mill kag 
Bacolod Sack Supply ang ginpahalin sa trabaho. Ara man 

ang union busting sa Shakey's Pizza kg iban pa nga mga kumbuyahan. 


Paagi sa ululupod nga paghulag sg mga 
mamumugon paagi sa ila mga unyon, ginlunsar ang 
mga welga sa mga nasambit nga mga kumbuyahan. 
Nobyembre, 2012 naparalisa sa sulod sg napulo ka 
adlaw ang Bacolod Colombia Marketing, ini ang 
pinaka-una nga welga sa Negros Occidental 
makaligad ang 12 ka 
tuig. Ginsundan ini sg 
mga stevedoring and 
arastre workers sg First 
Farmers nga nag-abot 
sa apat ka adlaw nga 
pagparalisa sg 
operasyon sg sentral. 
Nagpaabot ang 
management sg sentral 
nga napierdi sila sg 
P36 milyones bunga sg 
welga. Mapintas nga 
gin-disperse sg PNP, 
mga element sg 
CAFGU kg mga Blue ara ang aoin picket sg 
mga welgista nga ginsuportahan sg komunidad kg 
mga nagsimpatisar nga mga drayber sg cane trucks 
nga nag-untat sg biyahe. Tubtub sa karon padayon 
pa nga nagatindog ang picket line sg mga 
mamumugon. Welga man ang sabat sg mga 
mamumugon sg Bacolod Sack Supply bunga sg 
pagpuwag sg ila nga bag-o natukod nga 
unyon.Nabahala ang mga kapitalista sa sunod- 
sunod nga mga welga, nga ila gilayon ginpatawag 
ang pulong sa pagpaluntad sg “industrial peace” nga 


ginalakipan sg mga dalag nga unyon, kapitalista kg 
representante sg DOLE mapunggan ang ang 
nagaluntad nga welga kg kon may magdugang pa. 
Paagi sa praktika sg mga mamumugon nga 
atubangon ang kapitalista paagi sa welga kag iban 
pa nga militante nga porma sg aksyon sa ululupod 
nga paghulag, natay-ug ang 
kapitalista kag ang estado 
sini. Nakita man ang 
pagbinuligay sg mga 
mamumugon sg nagkalain- 
lain nga mga nagwelga nga 
unyon kag iban pa nga mga 
militante nga organisasyon. 
Indi nangin 
madinalag-on ang paghulag 
sg mamumugon kon wala sg 
solido nga pag-organisa kg 
sg ila konkreto nga pag- 
analisa sa obhetibo nga 
kahimtangan. Paagi sining 


mga rekisito nakahimo sila sg epektibo nga plano 


sandig sa pagkilala sa kabaskugan kag kahinaan sg 
kapitalista, ang kahandaon sg mamumugon ka gang 
pinakamaayo nga taktika sa pagduso sg welga. 


Ang tuig 2013 isa ka mapanghangkat nga 
tuig para pandayon sg mamumugon ang ila 
makasahi nga pagpamuno para hilwayon ang 
kaugalingon upod sa iban pa nga pigos nga sektor 
sg sosyedad.AP 


Ang PAGHIMAKAS 


26 


HULYO 2013 


